## Zakon o prijevozu opasnih tvari

### NN 97/1993 (26.10.1993.), Zakon o prijevozu opasnih tvari

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o prijevozu opasnih tvari

Proglašavam Zakon o prijevozu opasnih tvari, koji je , donio Zastupnički dom
Sabora Republike Hrvatske na sjednici 6. lisopad 1993. godine.

Broj : PA4-101 /1-93.

Zagreb,18. listopada 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o prijevozu opasnih tvari

I. OPĆE ODREDBE

Članak 1.

(1) Prijevoz opasnih tvari, uvjeti i radnje koje su u svezi s tim prijevozom
te nadzor nad obavljanjem prijevoza uređuju se ovim Zakonom.

(2) Na prijevoz opasnih tvari, uvjete i radnje koje su u svezi s tim
prijevozom primjenjuje se i Europski sporazum o cestovnom prijevozu roba u
međunarodnom prometu (u tekstu koji,slijedi: "ADR") i propisi koji se
odnose na međunarodni prijevoz opasnih roba željeznicom (u tekstu koji slijedi:
"RID"), Međunarodna konvencija o zaštiti ljudskih života na moru
(SOLAS) - glava 7 - prijevoz opasne robe, kodeks opasnih tereta Međunarodne
pomorske organizacije (IMCO), Pravila europskih odredbi o međunarodnom
prijevozu opasnog tereta na unutarnjim plovnim putovima (ADN), Međunarodna
konvencija o civilnoj zračnoj plovidbi, Tehničke instrukcije za siguran
transport opasnih tvari zračnim putem (ICAO) te Tehnička pravila o prijevozu
opasnih tvari zrakoplovima (IAT) i akti, Svjetskog poštanskog saveza (UPU).

Članak 2.

Opasne tvari, u smislu ovoga Zakona, su,

- klase 1 - eksplozivne tvari i predmeti punjeni eksplozivnom tvarima (u
tekstu koji slijedi: "eksplozivne tvari") krute su i tekuće kemijske
tvari koje imaju svojstvo da, pod pogodnim vanjskim djelovanjem (udar, trenje
ili toplina), eksplozivnim kemijskim razlaganjem oslobađaju plinove i energiju
u obliku topline.

- klase 2 - stlačeni plinovi, tekući plinovi ili pod tlakom otopljeni plinovi
(u tekstu koji slijedi:"plinovi") tvari su koje imaju kritičnu
temperaturu nižu od 50 stupnjeva C ili na 50 stupnjeva tlak pare viši od 300 kPa
(3 bara).

- klase 3 - zapaljive tekućine su tekućine ili smjese tekućina koje na
temperaturi od 50 stupnjeva C imaju tlak pare niže od 300 kPa (3 bara), a
plamište niže od 100 stupnjeva C.

- klase 4. - zapaljive krute tvari jesu krute tvari koje se, kada su u suhom
stanju mogu lako zapaliti u dodiru s plamenom ili iskrom (sumpor, celuloid,
nitroceluloza, crveni fosfor i dr.), ali nisu sklone samozapaljenju.

- klase 4.2 - samozapaljive tvari krute su tvari koje se pale u dodiru s
zrakom ili vodom bez posredovanja drugih tvari (bijeli i žuti fosfor,
cinkovi-alkili, otpaci, nitrocelulozni filmovi, sirovi pamuk, rabljene krpe i
dr.).

- klase 4.3 - tvari koje stvaraju zapaljive plinove u dodiru s vodom tvari
-su koje u dodiru s vodom razvijaju plinove koje se pale u dodiru s plamenom i
iskrom (natrij, kalij, kalcij, kalcijev karbid, alkalni silicidi i dr.).

- klase 5.1- oksidirajuće tvari su tvari koje se u dodiru s drugim tvarima
razlažu i pritom mogu uzrokovati vatru (kloriti, perklorati, vodena otopina
vodikova peroksida, peroksid alkalnih metala i njihove smjese i dr.).

- klase 5.2- organski peroksidi organske su tvari s višim stupnjem
oksidacije koje mogu izazvati štetne posljedice za zdravlje ili život ljudi ili
oštećenje materijalnih dobara, a manje su osjetljive na eksploziju od
dinitrobenzena u dodiru s plamenom ili na udar, odnosno trenje.

- klase 6.1 - otrovi su tvari sintetičkog, biološkog ili prirodnog porijekla
i preparati proizvedeni od tih tvari, koji uneseni u organizam ili u dodiru s
organizmom mogu ugroziti život ili zdravlje ljudi ili štetno djelovati na
životnu okolinu.

- klase 6.2 - zagađujuće i infektivne tvari tvari su koje šire neugodan
miris ili sadrže mikroorganizme ili njihove toksine za koje se zna da mogu
izazvati zarazne bolesti u ljudi i životinja (svježa nesoljena ili usoljena
koža, otpaci, iznutrice, žlijezde, fekalije i dr.).

- klase 7 - radioaktivne tvari su tvari čija specifična aktivnost premašuje
74 bekerela (0,002 mikrokirija) po gramu.

- klase 8. - korozivne (nagrizajuće) tvari su tvari koje u dodiru s drugim
tvarima i živim organizmima izazivaju njihovo oštećenje ili uništenje (sulfatna
kiselina, nitratna kiselina, brom, mravlja kiselina, natrijev hidroksid i dr.),

- klase 9. - ostale opasne tvari i predmeti tvari su koje za vrijeme
prijevoza predstavljaju opasnost za sudionike prometa, pučanstvo i okoliš, a ne
mogu se svrstati u klase od 1 do 8 (azbest, suhi led, magnetni materijali i
sl.).

(2) Opasnim tvarima smatraju se i sirovine od kojih se proizvode opasne
tvari i otpadi ako imaju svojstva tih tvari.

Članak 3.

Pojedini izrazi upotrijebljeni u ovom Zakonu znače:

"plin" znači plin ili pare,

- "kontejner" jest sredstvo transportne opreme (spremnik koji se
može premještati, demontažna cisterna ili druga odgovarajuća konstrukcija),

"posuda",jest posuda čija zapremnina nije manja od 150 litara ni
veća od l000 litara,

-"cisterna"- jest cisterna kontejner ili cisterna obujma većeg od
1 m3, koja moža biti fiksna cisterna, demontabilna cisterna ili sustav posuda,

-"koleto"- je komad tereta kao na primjer sanduk, paket, bačva i
slično.

Članak 4.

(1) Pravne i fizičke osobe koje prevoze ili predaju na prijevoz opasne tvari
i obavljaju radnje u svezi s tim prijevozom te osobe koje tijekom prijevoza,
neposredno rukuju ili na drugi način dolaze u dodir s opasnim tvarima, dužne su
poduzimati preventivne i sigurnosne mjere kojima se osigurava zaštita života i
zdravlja ljudi životne okoline i materijalnih dobara te sigurnost prometa.

(2) Ako opasna tvar klase 2. ima i svojstva neke druge opasne tvari, a ta
svojstva mogu ugroziti život i zdravlje ljudi, životnu okolinu ili materijalna
dobra pravne i fizičke osobe koje prevoze takve tvari ili obavljaju danje u
svezi s tim prijevozima, dužne su poduzimati preventivne i zaštitne mjere za
sprečavanje takvih opasnosti.

(3) Ako tvari iz stavka 2. ovog članka maju jedno svojstvo ili više
svojstava zbog kojih se mogu uvrstiti u opasne tvari za čiji prijevoz je
potrebno posebno odobrenje, takva se tvar može prevoziti samo uz odobrenje
nadležnog ministarstva odnosno drugog nadležnog tijela Uprave.

Članak 5.

Novootkrivene opasne tvari mogu se prevoziti ako udovoljavaju uvjetima koji
su prethodno znanstvenim ili stručnim ispitivanjem utvrđeni kao uvjeti koji
pružaju punu sigurnosti pri njihovu prijevozu.

Članak 6.

(1) Opasnim tvarima mogu rukovati punoljetne osobe koje su za to stručno
osposobljene.

(2) Opasne tvari mogu prevoziti osobe koje su za to stručno osposobljene i
koje su navršile 21 godinu života.

(3) Stručnu osposobljenost osobe iz članka 1. i 2. ovoga članka dokazuju
potvrdom (certifikatom)

(4) Osobe koje nisu osposobljene za rukovanje opasnim tvarima mogu samo
prenositi, utovariti, istovariti ili pretovariti opasne tvari, i to ako su
prije toga upoznate s načinom rada, opasnostima i sigurnosnim mjerama na radu a
pod rukovodstvom i nadzorom stručno osposobljene osobe za rukovanje opasnim
tvarima.

(5) Stručno osposobljavanje osoba koja rukuju opasnim tvarima i prevoze
opasne tvari, obavljaju pravne osobe koje udovoljavaju tehničkim uvjetima i
raspolažu stručnim djelatnicima za obavljanje takvih poslova, koje za to
ovlasti Ministarstvo unutarnjih poslova u suglasnosti s Ministarstvom
pomorstva, prometa i veza i Ministarstvom kulture i prosvjete.

(6) Popis ovlaštenih pravnih osoba objavljuje se u "Narodnim
novinama".

(7) Propise o stručnom osposobljavanju osoba koje prevoze opasne tvari i
rukuju opasnim tvarima te tehničkim uvjetima kojima moraju udovoljavati pravile
osobe koje stručno osposobljavaju te osobe donijet će ministar unutarnjih
poslova u suglasnosti s ministrom kulture i prosvjete, ministrom pomorstva i
veza i ministrom zdravstva.

Članak 7.

Pravne i fizičke osobe koje prevoze opasne tvari i obavljaju radnje u svezi
s tim prijevozom dužne su organizirati i trajno obavljati kontrolu provedbe
mjera i udovoljenja uvjetima, propisanim za prijevoz opasnih tvari sukladno
odredbama ovog Zakona i međunarodnih sporazuma o prijevozu opasnih tvari.,u
pojedinim grupama prometa.

Članak 8.

Glede zajedničkog pakiranja, zabrane zajedničkog prevoženja u istom
prijevoznom sredstvu, odnosno istom prostoru za smještaj tereta i isključenja
iz prijevoza opasnih tvari, odgovarajuće se primjenjuju i u svim granama
unutarnjeg prometa odgovarajuće odredbe međunarodnih sporazuma koje se odnose
na prijevoz opasnih tvari u pojedinim granama prometa.

Članak 9.

(1) Pravne i fizičke osobe koje obavljaju prijevoz, obvezne su kod
osiguravajućeg društva osigurati opasne tvari od štete koja bi mogla nastati
trećim osobama prijevozom opasne tvari.

(2) Odredba stavka 1. ovoga članka ne primjenjuje se na male količine
opasnih tvari iz članka 54. stavka 2. i članka 72. stavka 3. ovoga Zakona.

Članak 10.

Odredbe ovoga Zakona ne odnose se na pogonsko gorivo u spremniku prijevoznog
sredstva, a ni u druge opasne tvari koje služe za pogon prijevoznog sredstva
smještene u za to određene posude koje čine cjelinu s prijevoznim sredstvima.

Članak 11.

(1) Zabranjuje se uvoz otpada, koji se u smislu ovoga Zakona smatra opasnim
tvarima, te ostalog opasnog otpada, radi prerade, privremenog ili trajnog
odlaganja na teritoriju Republike Hrvatske.

(2) Ministarstvo graditeljstva i zaštite okoliša utvrdit će koje se tvari
smatraju opasnim otpadom iz stavka 1. ovoga članka.

II. ZAJEDNIČKE MJERE SIGURNOSTI ZA
PRIJEVOZ OPASNIH TVARI

**1. Pakiranje**

Članak 12.

(1) Ambalaža u kojoj se prevoze opasne tvari mora osiguravati zaštitu života
i zdravlja ljudi i okoliša prilikom prijevoza opasnih tvari i rukovanju opasnim
tvarima, te mora biti vidljivo označena podacima o sadržaju i oznakama
opasnosti.

(2) Ambalaža u kojoj se prevoze opasne tvari mora biti zatvorena i
nepropusna, tako da prilikom prijevoza sprečava svako gubljenje ili prosipanje
sadržaja.

(3) Ambalaža zajedno sa zatvaračima, moraju svim dijelovima biti dostatno
čvrsta i jaka da bi se onemogućilo labavljenje za vrijeme prijevoza.

(4) Opasna tvar ne smije se stavljati u ambalažu koja sadrži materijale koje
opasna tvar može nagrizati ili s njima stvarati štetne ili opasne spojeve.

(5) Ako je opasna tvar pakirana u ambalaži koja je osjetljiva na vlagu,
prostor u prijevoznom sredstvu u kojem je takva tvar smještena mora biti
osiguran od atmosferskih utjecaja.

Članak 13.

(1) Posude, cisterne, kontejneri i druge vrste ambalaže za prijevoz opasnih
tvari moraju biti izrađeni u skladu s propisanim normama za odgovarajuću klasu
opasnih tvari.

(2) Ako se opasne tvari prevoze u posudama od lomljiva materijala ili
neotporne plastične mase, posude se moraju smjestiti u zaštitnu ambalažu i
osigurati materijalom za popunu praznog prostora, radi sprečavanja loma posude
pri normalnim uvjetima prijevoza.

(3) Materijal za popunu praznog prostora mora biti prilagođen prirodi opasne
tvari, a osobito mora biti prikladan da upije tekuću opasnu tvar ili tekućinu
koju opasna tvar može lučiti.

Članak 14.

(1) Posude za prijevoz tekuće opasne tvari ili opasne tvari potopljene u
neku tekućinu i posude za prijevoz otopine opasne tvari, a i njihovi zatvarači,
moraju biti takvi da izdrže unutarnji tlak pri promjenama temperature što ih
tvari mogu postići prilikom prijevoza, vodeći računa o potrebnom praznom
prostoru za širenje tekućine.

(2) Ako se tekuća opasna tvar prevozi zrakoplovom u čijoj unutrašnjosti
postoji zračni tlak koji pri promjenama visine za vrijeme leta nije normalan,
posude u kojima je smještena tekuća opasna tvar i njihovi zatvarači moraju biti
takvi da mogu izdržati promjene zračnog tlaka.

Članak 15.

(1) Posude za prijevoz opasne tvari, obujma većeg od 150 1, ne moraju biti
izrađene od čeličnog lima ili drugog prikladnog materijala.

(2) Ako je ambalaža za prijevoz opasne tekuće tvari izrađena od lomljiva
materijala i pakirana u skupini, ukupna masa te ambalaže napunjene opasnom
tekućom tvari ne smije biti veća od 75 kg, a ako je ambalaža izrađena od
materijala koji nije lomljiv i pakirana u skupini - ukupna masa ambalaže,
zajedno s opasnom tekućom tvari, ne smije biti veća od 150 kg.

Članak 16.

(1) Boce u kojima se prevoze opasne tvari prilikom prijevoza pakiraju se, ,odnosno
stavljaju u palete okomito, a boce s plinovima okomito ili vodoravno.

(2) Boce za prijevoz tekućeg naftnog plina čije je dno najmanje 300 mm
promjera, a visina nije veća od 3,2 toga promjera mogu se pakirati, odnosno
stavljati u vozilo za prijevoz i prevoziti bez paleta u okomitom položaju, pri
čemu stranice prostora u koji se stavljaju boce nisu niže od 4/5 visine boca.

(3) Ako su boce pakirane ili smještene vodoravno u palete moraju biti
osigurane od kotrljanja ili pomicanja, a ako su pakirane, odnosno smještene u
palete okomito kao i boce iz stavka 2. ovoga članka moraju se osigurati od
prevrtanja.

Članak 17.

Koleta u kojima se prevoze opasne tvari moraju biti na vidljivome mjestu označena
odgovarajućim oznakama opasnosti.

Članak 18.

(1) Prazne neočišćene posude, boce ili druga ambalaža u kojima su se
nalazile opasne tvari moraju biti zatvorene i označene na isti način kao da su
napunjene opasnim tvarima.

(2) Prijevozna sredstva kojima se prevoze posude, boce ili druga ambalaža iz
stavka 1. ovoga članka moraju biti označena na isti način kao i prijevozna
sredstva kojima se prevoze posude, boce ili druga ambalaža napunjena opasnom
tvari.

**2. Utovar i istovar**

Članak 19.

(1) Utovar i istovar opasnih tvari (utovar, utakanje,  pretovar, pretakanje, istovar, istakanje,
čuvanje i druge radnje u svezi s utovarom ili istovarom) mogu se obavljati samo
na posebno određenim mjestima na kojima se ne ugrožavaju život i zdravlje
ljudi, životna okolina ili materijalna dobra, odnosno sigurnost prometa.

(2) Određivanje posebnog mjesta za utovar i istovar opasnih tvari iz stavka
1. ovoga članka obavlja nadležno tijelo na temelju posebnih propisa koji se
odnose na određene klase opasnih tvari.

(3) Mjesto na kojem se utovaruju ili istovaruju opasne tvari mora biti
opskrbljeno propisanim uređajima i opremom za pretovar i sigurnost i vidljivo
označeno odgovarajućim znakom opasnosti.

(4) Mjesto na kojem se utovaruju ili istovaruju opasne tvari mora biti
opskrbljeno aparatima ili drugim uređajima za gašenje požara.

Članak 20.

(1) Na željezničkim postajama, u lukama i pristaništima (pomorska, riječna i
zrakoplovna) na kojima se utovaruju ili istovaruju opasne tvari Ministarstvo
pomorstva, prometa i veza odredit će posebno mjesto na kojem će se utovarivati
i istovarivati te tvari.

(2) Određivanje posebnog mjesta za utovar i istovar opasnih tvari iz stavka
1. ovoga članka obavlja se uz suglasnost Ministarstva unutarnjih poslova,
Ministarstva zdravstva i Ministarstva graditeljstva i zaštite okoliša.

Članak 21.

(1) Na mjestu na kojem se utovaruju ili istovaruju eksplozivne tvari ili
zapaljive opasne tvari, bez poduzimanja posebnih mjera, zabranjeno je:

- držanje tvari i uređaja koji mogu izazvati požar ili omogućiti njegovo
širenje,

- držanje otvorenog plamena ili rad s otvorenim plamenom (zavarivanje i
sl.),

- pušenje i uporaba sredstava za paljenje (šibice, upaljači),

- uporaba uređaja ili sredstava koja imaju ložišta,

- rad s alatom ili uređajima koji iskre,

- postavljanje nadzemnih električnih vodova bez obzira na napon,

- da radi motor vozila.

(2) Na mjestu na kojem se utovaruju ili istovaruju opasne tvari zabranjen je
pristup osobama koje neposredno ne sudjeluju pri utovaru ili istovaru tih
tvari. Mjesto utovara ili istovara mora biti vidno označeno oznakama
upozorenja.

Članak 22.

(1) Utovar i istovar opasnih tvari obavlja se, u pravilu, danju. Ako se
utovar ili istovar opasnih tvari obavlja noću, rasvjeta na mjestu utovara i
istovara mora biti električna.

(2) Ako se obavlja utovar ili istovar opasnih tvari iz članka 26. stavka 1.
ovoga Zakona električni uređaji moraju biti izrađeni sukladno tehničkim
normativima za smještaj u zonama ugroženim od požara i eksplozije.

Članak 23.

(1) Uređaji za utovar i istovar opasnih tvari moraju biti ispravni, tako da
je isključena svaka mogućnost curenja, odnosno istjecanja ili prosipanja opasne
tvari.

(2) Korisnik ovih uređaja mora prije utovara ili istovara biti u mogućnosti
dokazati njihovu ispravnost.

Članak 24.

(1) Zatvoreni prostor u kojem se utovaruju ili istovaruju opasne tvari koje
oslobađaju zapaljive plinove ili utovaruju ili istovaruju radioaktivne tvari,
mora biti opskrbljen najmanje jednim aparatom za mjerenje koncentracije plinova
u zraku odnosno radioaktivnosti u tom prostoru.

(2) Aparati za mjerenje koncentracije plinova, odnosno radioaktivnosti
moraju se redovito pregledavati i baždariti što je u nadležnosti ovlaštene
organizacije, o čemu se mora voditi odgovarajuća evidencija.

Članak 25.

Pravne i fizičke osobe koje obavljaju utovar i istovar opasnih tvari dužne
su kontrolirati ispravnost uređaja i električnih instalacija na mjestima na
kojima se utovaruju ili istovaruju opasne tvari, organizirati stručni nadzor
tih mjesta i brinuti o ispravnosti uređaja i opreme za pretovar i zaštitu te o
tomu voditi evidenciju.

Članak 26.

(1) Prijevozna sredstva, za vrijeme utovara ili istovara eksplozivnih tvari
te zapaljivih tvari čije je plamište niže od 55 stupnjeva C, kao i zapaljivih
tvari čija je temperatura prilikom utovara ili istovara veća od 4/5 temperature
plamišta, moraju biti uzemljena zbog odvođenja statičkog elektriciteta:

(2) Za vrijeme utovara ili istovara eksplozivnih i zapaljivih tvari iz stavka
1. ovoga članka iz vozila na motorni pogon, rad motora i uređaja za
zagrijavanje kabine mora biti zaustavljen, osim ako se motor koristi za pogon
pumpi za utovar - istovar. Motor, pumpe i ispušni sustav moraju biti smješteni
ili osigurani tako da onemoguće bilo kakvu opasnost izazvanu grijanjem ili paljenjem.

**3. Prijevoz**

Članak 27.

(1) Prijevoz opasnih tvari mogu obavljati pravne i fizičke osobe pod
uvjetima propisanim ovim Zakonom i propisima donesenim temeljem ovoga Zakona.

(2) Pravne i fizičke osobe koje predaju na prijevoz opasnu tvar ili je
prevoze osobnim prijevoznim sredstvima dužne su opasnu tvar pripremiti tako da
udovoljava svim propisanim uvjetima za njezin prijevoz.

(3) Opasna tvar ne smije se predavati ni primiti na prijevoz, ako nije
udovoljeno propisanim uvjetima za njezin prijevoz.

Članak 28.

Nadležno ministarstvo, odnosno nadležno tijelo državne uprave koje izdaje
odobrenje za prijevoz, može zabraniti prijevoz pojedinih vrsta opasnih tvari
preko određenog područja ili odrediti da se te vrste opasnih tvari prevoze samo
određenom vrstom prijevoznih sredstava.

Članak 29.

Prijevozna sredstva kojima se prevoze opasne tvari moraju biti tehnički
ispravna, izrađena, opremljena i obilježena u skladu s ovim Zakonom i propisima
donesenim na temelju zakona.

Članak 30.

(1) Opasne tvari ne smiju se predavati niti primati na prijevoz kao
prtljaga.

(2) Iznimno od odredbe stavka 1. ovoga članka u prtljazi se mogu prenositi
aparati, naprave i drugi slični predmeti koji sadrže minimalne količine opasnih
tvari koje nisu opasne za okoliš, a služe za osobnu uporabu (upaljači za
cigarete, šibice, sprej, lakovi za kosu i sl.).

Članak 3l.

Pravne i fizičke osobe koje prevoze opasne tvari dužne su u slučaju nestanka
opasne tvari pri prijevozu poduzeti potrebne mjere da se ona pronađe, a o
opasnosti opasne tvari obavijestiti nadležnu sanitarnu inspekciju i najbližu
policijsku upravu, odnosno stanicu, a prema potrebi i javnost.

Članak 32.

(1) Ispale ili bilo na koji način prilikom prijevoza prosute opasne tvari, prijevoznik
je dužan osigurati, prikupiti i odstraniti, odnosno smjestiti na za to
određenim mjestima ili ih na drugi način učiniti bezopasnim, a o tomu
obavijestiti najbližu policijsku upravu, odnosno stanicu, a prema potrebi, i
najbliže tijelo sanitarne inspekcije.

(2) Ako prijevoznik nije u mogućnosti ispale ili prosute opasne tvari
prikupiti, odstraniti, smjestiti na određeno mjesto ili na drugi način
neutralizirati, zbog kojih postoji opasnost od kontaminacije životnog okoliša,
prijevoznik je dužan na vidljiv način označiti takvo mjesto, a o tomu odmah
obavijestiti najbližu policijsku upravu i do dolaska policije osobama i
životinjama spriječiti pristup tom mjestu. Ministarstvo unutarnjih poslova
pozvat će poduzeće koje raspolaže tehničkim sredstvima za obavljanje takvoga
zadatka da to uradi na račun prijevoznika.

(3) Mjesta iz stavka 1. ovoga članka određuje ministar graditeljstva i
zaštite okoliša u suglasnosti s ministrom pomorstva, prometa i veza, ministrom
zdravstva i ministrom unutarnjih poslova.

Članak 33.

(1) Pošiljatelj koji opasne tvari daje na prijevoz dužan je za svaku
pošiljku opasne tvari ispostaviti ispravu o prijevozu i upute o posebnim
mjerama sigurnosti što se prilikom prijevoza opasne tvari moraju poduzeti i
predati ih prijevozniku.

(2) Isprava o prijevozu opasne tvari mora sadržavati:

- podatke o vrsti opasne tvari (kemijski, tehnički i trgovački naziv opasne
tvari, klasu kojoj pripada i redni broj u toj klasi te, identifikacijski broj
iz odgovarajućeg međunarodnog sporazuma kad je on utvrđen),- podatke o količini
opasne tvari (bruto masa i neto-masa, broj komada i dr.),

- naznaku pošiljatelja da je udovoljeno uvjetima propisanim za prijevoz
dotične opasne tvari,

- naziv, odnosno ime i prezime, adresu i telefonski broj pošiljatelja i
primatelja,

- naznaku da je uz ispravu o prijevozu opasne tvari prijevozniku predana i
pismena uputa o posebnim mjerama sigurnosti koja se prilikom prijevoza opasne
tvari, moraju poduzimati,

- potpis i pečat pošiljatelja.

(3) Iznimno od odredbe stavka 1. ovoga članka, isprava o prijevozu opasne
tvari ne ispostavlja se, ako tovarni list ili druga odgovarajuća isprava o
prijevozu sadrži sve podatke o opasnoj tvari navedene u stavku 2. ovoga-
članka.

Članak 34.

Isprava o prijevozu opasne tvari koja se upućuje u inozemstvo mora biti
napisana na hrvatskom jeziku i na jednom od jezika: engleskom, njemačkom ili
francuskom.

Članak 35.

(1) Isprava o prijevozu opasne tvari ispostavlja se u tri istovjetna
primjerka, od kojih jedan ostaje kod pošiljatelja drugi se uručuje
prijevozniku, a treći se dostavlja primatelju opasne tvari.

(2) Osoba koja upravlja prijevoznim sredstvima kojima se prevoze opasne
tvari dužna je posjedovati ispravu o prijevozu opasne tvari potvrdu o
ispitivanju vozila, valjani certifikat o ispravnosti vozila - cisterne odnosno
njihova , vučna vozila, potvrdu (certifikat) o stručnoj osposobljenosti za
upravljanje tim vozilom i uputu o posebnim mjerama sigurnosti.

Članak 36.

Upute o posebnim mjerama sigurnosti koje se pri prijevozu opasnih tvari
moraju poduzimati treba sadržavati:

- vrste opasnosti i posljedice koje može izazvati opasna tvar,

- posebne mjere koje treba poduzeti prilikom prijevoza opasnih tvari i mjere
za sprečavanje, odnosno ublažavanje štetnih posljedica koje mogu nastati zbog
nezgode ili nesreće u prijevoznom sredstvu (požar, lom ambalaže, prosipanje ili
istjecanje opasne tvari i sl.),

- postupak s osobom koja dođe u dodir s opasnom tvari,

- naziv, adresu i telefonski broj poduzeća koje se mora obavijestiti o
nezgodi ili nesreći što se dogodila prilikom prijevoza opasne tvari.

Članak 37.

Prijevoznik ili osoba koja upravlja prijevoznim sredstvom kojim se prevozi
opasna tvar dužni su na ispravi o prijevozu opasne tvari svojim potpisom
potvrditi primitak deklarirane opasne tvari za prijevoz.

Članak 38.

(1) Ako tijekom prijevoza prijevoznik ili osoba koja upravlja prijevoznim
sredstvom kojim se prevozi opasna tvar utvrdi ili na drugi način sazna da
prevozi opasnu tvar čiji je prijevoz zabranjen, dužna je odmah obustaviti
prijevoz opasne tvari na prvom mjestu koje zadovoljava sigurne uvjete i o tomu
obavijestiti najbližu policijsku upravu, odnosno stanicu te pošiljatelja.

(2) Pošiljatelj opasne tvari iz stavka 1. ovoga članka dužan je odmah nakon primitka
obavijesti o obustavi prijevoza preuzeti opasnu tvar i poduzeti odgovarajuće
mjere da ne dođe do ugrožavanja zdravlja ljudi, životnog okoliša i dobara ili
otkloniti utvrđene nedostatke.

Članak 39.

(1) Prijevoznik ili osoba koja upravlja prijevoznim sredstvom kojim se
prevozi opasna tvar, koja tijekom prijevoza utvrdi da prevozi opasnu tvar što
ne udovoljava uvjetima propisanim za prijevoz ili što nije deklarirana kao
opasna tvar ili je netočno deklarirana, dužna je obustaviti prijevoz opasne tvari
na prvom mjestu koje zadovoljava sigurne uvjete i o tome obavijestiti
pošiljatelja, odnosno davatelja odobrenja za prijevoz.

(2) Pošiljatelj opasne tvari iz stavka 1. ovoga članka dužan je odmah nakon
primitka obavijestiti o obustavi prijevoza, otkloniti utvrđene nedostatke ili
preuzeti opasne tvari.

III. POSEBNE MJERE SIGURNOSTI ZA
PRIEVOZ ODREĐENIH VRSTA OPASNIH TVARI

**I. Eksplozivne tvari**

Članak 40.

Utovar i istovar eksplozivnih tvari (klase 1 ) izvan kruga poduzeća koja te
tvari proizvode ili drže za svoju redovitu djelatnost, može se obavljati samo
na mjestima koja odredi ministar unutarnjih poslova.

Članak 41.

(1) Za prijevoz eksplozivnih tvari potrebno je odobrenje.

(2) Odobrenje za prijevoz eksplozivnih tvari u unutarnjem prometu izdaje policijska
uprava prema mjestu iz kojeg se šalje pošiljka, a za prijevoz preko granice ili
teritorija Republike Hrvatske (ulaz, izlaz i provoz) Ministarstvo unutarnjih
poslova.

(3) Odobrenje iz stavka 1. ovoga članka nije potrebno ako se eksplozivne
tvari prevoze za potrebe oružanih snaga Republike Hrvatske ili Ministarstva
unutarnjih poslova uz vojno ili policijsko osiguranje.

(4) Odobrenje za prijevoz eksplozivnih tvari neće se izdati podnositelju
zahtjeva ako se utvrdi da ne ispunjava uvjete propisane ovim Zakonom i
propisima donesenim na temelju njega.

Članak 42.

Pravnoj ili fizičkoj osobi čija je djelatnost vezana za uporabu eksplozivnih
tvari može se izdati odobrenje za višekratni prijevoz tih tvari s rokom
valjanosti do jedan mjesec i to u slučajevima kada se prijevoz obavlja uvijek u
iste dane u tjednu i iste sate i na istom putu (relaciji) od polazišta do
odredišta.

Članak 43.

(1) Zahtjev za izdavanje odobrenja za prijevoz eksplozivnih tvari sadrži:

- naziv, odnosno ime i prezime te adresu pošiljatelja,

- vrstu, tehnički naziv, količinu i način pakiranja eksplozivne tvari,

- rubni i identifikacijski broj, ako postoji, pod kojim se eksplozivna tvar
vodi u nomenklaturi opasnih tvari odgovarajućeg međunarodnog sporazuma za
prijevoz opasnih tvari,

- naziv i adresu proizvođača eksplozivne tvari,

- naziv, odnosno ime i prezime te adresu prijevoznika,

- datum i približan sat početka prijevoza, pravac kretanja (itinerer) i
odredište,

- naznaku vrste i oznaku prijevoznog sredstva,

- naziv, odnosno, ime i prezime i adresu primatelja,

- izvanredne mjere sigurnosti za vrijeme prijevoza eksplozivne tvari,

- naziv ulaznog ili izlaznog graničnog prijelaza i vrijeme kada će se
eksplozivna tvar prevesti preko graničnog prijelaza, odnosno teritorija
Republike Hrvatske.

(2) Kada se obavlja prijevoz (uvoz ili izvoz) preko državne granice zahtjev
podnosi poduzeće koje se bavi prometom ili proizvodnjom eksplozivnih tvari. Uz
navedene podatke treba navesti broj i datum odobrenja za bavljenje prometom ili
proizvodnjom eksplozivnih tvari.

(3) Za provoz eksplozivnih tvari preko teritorija Republike Hrvatske zahtjev
podnosi prijevoznik.

(4) Ministarstvo unutarnjih poslova, odnosno policijska uprava vodi
evidenciju o izdanim odobrenjima za prijevoz eksplozivnih tvari.

Članak 44.

(1) Ministarstvo unutarnjih poslova odnosno policijska uprava nadležna za
izdavanje odobrenja za prijevoz eksplozivnih tvari može, prema potrebi,
narediti poduzimanje i posebnih mjera sigurnosti prilikom prijevoza određene
eksplozivne tvari (smjer kretanja, pratnja pošiljatelja ili prijevoznika,
pratnja policije i dr.).

(2) Troškove posebnih mjera sigurnosti iz stavka 1. ovoga članka u
unutarnjem prometu snosi pošiljatelj eksplozivne tvari, a prilikom uvoza ili
izvoza podnositelj zahtjeva iz članka 43. stavka 2. ovoga Zakona, a prilikom
prijevoza eksplozivnih tvari - prijevoznik.

Članak 45.

Kada se obavlja prijevoz eksplozivnih tvari preko državne granice,
prijevoznik je dužan najkasnije 24 sata prije dolaska na granični prijelaz dostaviti
nadležnoj policijskoj upravi obavijest koja sadrži:

- vrstu i registracijski broj prijevoznog sredstva kojim će se prevesti
eksplozivna tvar,

- osobne podatke o osobama koje će obavljati prijevoz eksplozivnih tvari,

- broj i datum izdavanja odobrenja za prijevoz,

- vrstu i količinu eksplozivnih tvari,

- pravac kretanja (itinerer) prijevoznog sredstva,

- ime, odnosno naziv, te adresu korisnika eksplozivnih tvari.

Članak 46.

Ako je ugovoren uvoz, izvoz ili provoz veće količine eksplozivnih tvari koje
se ne mogu prevesti preko granice Republike Hrvatske jednim prijevoznim
sredstvom niti istodobno s više prijevoznih sredstava, odobrenje za prijevoz
može se izdati za cijelu količinu eksplozivnih tvari. U tom se slučaju cijela
količina eksplozivnih tvari mora prevesti preko istog graničnog prijelaza i u
roku koji ne može biti duži od tri mjeseca.

Članak 47.

(1) Eksplozivne tvari i sredstva za njihovo iniciranje ne smiju se zajedno
prevoziti u istom prostoru prijevoznog sredstva.

(2) Odredba stavka 1. ovoga članka neće se primjenjivati na prijevoz
predmeta napunjenih eksplozivnim tvarima kod kojih su sredstva za paljenje
ugrađena tijekom proizvodnje (streljiva, protutučne rakete, privredno streljivo
i, dr.) ni na zajednički prijevoz eksploziva i potrebne količine detonatorskog
štapina za taj eksploziv i upaljače uz uvjet da količine tih tvari ne prelaze
količine propisane "malim količinama" prema rubnom broju 10011.

(3) Eksplozivne tvari nije dopušteno prevoziti u vozačevoj kabini niti u
prostoru prijevoznog sredstva u kojem se prevoze osobe.

Članak 48.

Poduzeće i druge pravne osobe i pojedinci koji prevoze eksplozivne tvari
dužni su o svakoj nestaloj količini eksplozivnih tvari prilikom prijevoza odmah
obavijestiti najbližu policijsku upravu, odnosno stanicu.

**2. Plinovi**

Članak 49.

Posude koje su namijenjene za prijevoz određenog plina mogu se puniti i
drugom vrstom plina uz uvjet da pokusni tlak za taj plin ne bude veći od
pokusnog tlaka za koji je posuda ispitana i da naziv plina i najveća dopuštena
težina punjenja budu upisani na posudi, uzimajući pritom u obzir odgovarajuće
mjere sigurnosti koje zahtijevaju osobine pojedinog plina.

Članak 50.

Posude u kojima se prevoze plinovi moraju biti opskrbljene ispravnim
ventilima. Ventili na tim posudama moraju biti propisno zaštićeni zaštitnom
kapom ili zaštitnim prstenom i hermetički zatvoreni za vrijeme prijevoza.

Članak 51.

(1) Posude s plinovima prevoze se, po pravilu, otvorenim prijevoznim
sredstvima na kojem teret mora biti zaštićen od štetnih atmosferskih utjecaja,
osim posuda koje su izrađene od materijala otpornog na atmosferske utjecaje.

(2) Posude s plinovima mogu se prevoziti i zatvorenim prijevoznim sredstvom,
ako ono ima ventilacijski uređaj ili je omogućeno stalno provjetravanje.

(3) Osoblje prijevoznog sredstva kojim se prevoze otrovni plinovi i druge
opasne tvari koje stvaraju pare i plinove opasne za zdravlje mora za vrijeme
prijevoza imati odgovarajuću opremu za osobnu zaštitu.

**3. Zapaljive tekućine**

Članak 52.

(1) Posude u kojima se prevoze zapaljive tekućine moraju udovoljiti
tehničkim uvjetima propisanim za dotičnu vrstu zapaljivih tekućina i
odgovarajuće označene.

(2) Ako se zapaljive tekućine prevoze u metalnim bačvama ili metalnim
bocama, one moraju biti izrađene prema propisima i normama i odgovarajuće
označene.

**4. Otrovi**

Članak 53.

(1) Za prijevoz otrova preko državne granice ili teritorija Republike
Hrvatske (uvoz, izvoz i provoz) potrebno je odobrenje koje izdaje Ministarstvo
zdravstva.

(2) Iznimno, manje količine otrova namijenjene za laboratorijske i
znanstvene svrhe mogu se prevoziti preko državne granice ili teritorija
Republike Hrvatske, bez odobrenja iz stavka 1. ovoga članka. Ministar zdravstva
propisuje koja se količina smatra manjom količinom namijenjenoj za
laboratorijske i znanstvene svrhe.

Članak 54.

(1) Za prijevoz otrova u unutarnjem prometu potrebno je odobrenje.

(2) Ako se prevoze male količine otrova, propisane ADR-om, rubni broj 10011
nije potrebno odobrenje za prijevoz.

(3) Odobrenje za prijevoz otrova iz stavka 1. ovoga članka izdaje nadležni
županijski ured odnosno nadležni ured Grada Zagreba za poslove zdravstva na
čijem području prijevoz počinje.

(4) Odobrenje iz stavke 1. ovoga članka nije potrebno ako se otrovi prevoze
za potrebe oružanih snaga Republike Hrvatske ili Ministarstva unutarnjih
poslova, uz vojno ili policijsko osiguranje.

(5) Odobrenje za prijevoz otrova neće se izdati podnositelju zahtjeva ako se
utvrdi da ne ispunjava uvjete propisane ovim Zakonom i propisima donesenim na
temelju njega.

Članak 55.

(1) Ministarstvo zdravstva te nadležno tijelo državne uprave iz članka 54.
stavka 3. ovoga Zakona može, prema potrebi narediti poduzimanje i potrebnih mjera
sigurnosti prilikom prijevoza određenog otrova.

(2) Troškove posebnih mjera sigurnosti iz stavka 1. ovoga članka u
unutarnjem prometu podnosi pošiljatelj otrova, a u međunarodnom prometu snosi
prijevoznik.

Članak 56

(1) Zahtjev za izdavanje odobrenja za prijevoz otrova podnosi pošiljatelj
otrova.

(2) Zahtjev iz stavka 1. ovoga članka sadrži:

- naziv, odnosno ime i prezime i adresu pošiljatelja,

- naziv, odnosno ime i prezime i adresu prijevoznika,

- naziv i količinu otrova, način pakiranja otrova i identifikacijski broj,

- naznaku vrste i oznaku prijevoznog sredstva,

- naziv, odnosno ime i prezime i adresu primatelja,

- datum i približan sat početka. prijevoza, pravac kretanja prijevoznog
sredstva.

(3) Uz zahtjev iz stavke 1. ovoga članka pošiljatelj je dužan priložiti
upute o posebnim mjerama sigurnosti prilikom prijevoza otrova.

Članak 57.

(1) Otrovi se ne smiju prevoziti u istom teretnom prostoru sa živežnim
namirnicama, stočnom hranom, lijekovima i predmetima opće upotrebe koji su
određeni posebnim propisom te podliježu zdravstvenom nadzoru.

(2) Ako se tijekom prijevoza otrova, otrov prosipa ili istječe zbog
oštećenja prijevoznog sredstva ili iz drugih razloga zbog kojih postoji
opasnost od kontaminacije životnog okoliša, prijevoznik je dužan na vidljiv
način označiti mjesto na kojem se otrov prosipao, i o tomu odmah obavijestiti
najbliže tijelo sanitarne inspekcije ili najbližu policijsku upravu, odnosno
stanicu i do dolaska sanitarnog inspektora, odnosno policijskog djelatnika
spriječiti osobama i životinjama pristup tom mjestu.

**6. Radioaktivne tvari**

Članak 58.

(1) Radioaktivne tvar mogu se pakirati i prevoziti samo u ambalaži
namijenjeno za određenu vrstu radioaktivnih tvari, ovisno o veličini i jakosti
izvora, agregatnom stanju i drugim svojstvima radioaktivne tvari.

(2) Doza zračenja na površini ambalaže i na određenoj udaljenosti od
ambalaže, te razina kontaminacije na površini ambalaže ne smije biti veća od
iznosa određenih za vrstu i kategoriju pakiranja i predviđenih propisima o
zaštiti od ionizirajućih zračenja i međunarodnim sporazumima o prijevozu
opasnih tvari u pojedinim granama prometa.

Članak 59.

Ako je radioaktivna tvar istodobno i toksična, eksplozivna ili zapaljiva,
prilikom pripreme takve radioaktivne tvari za prijevoz i za vrijeme prijevoza
moraju se poduzeti mjere sigurnosti propisane za svaka od navedenih vrsta
opasnosti.

Članak 60.

Radioaktivne tvari ne smiju se prevoditi u unutarnjem prometu u istome
teretnom prostoru sa živežnim namirnicama, lijekovima i stočnom hranom te
predmetima opće uporabe koji su određeni posebnim propisom i podliježu
zdravstvenom nadzoru.

Članak 61.

(1) Za prijevoz radioaktivnih tvari potrebno je odobrenje.

(2) Odobrenje za prijevoz radioaktivnih tvari u unutarnjem prometu i za
prijevoz preko državne granice, odnosno teritorija Republike Hrvatske, izdaje
Ministarstvo zdravstva.

(3) Za prijevoz radioaktivnih tvari preko državne granice potrebna je i
suglasnost Ministarstva unutarnjih poslova.

(4) Ministarstva iz stavka 2. i 3. ovoga članka mogu prema potrebi narediti
poduzimanje i posebnih mjera sigurnosti prilikom prijevoza određene
radioaktivne tvari.

(5) Troškove za provedbu mjera iz stavka 4. ovoga članka u unutarnjem
prometu snosi pošiljatelj radioaktivne tvari, a prilikom izvoza, uvoza ili
provoza radioaktivne tvari - prijevoznik.

(6) Odobrenje iz stavka 1. ovoga članka nije potrebno, ako se radioaktivne
tvari prevoze za potrebe oružanih snaga Republike Hrvatske i Ministarstva
unutarnjih poslova uz vojno ili policijsko osiguranje.

(7) Odobrenje za prijevoz radioaktivnih tvari neće se izdati podnositelju
zahtjeva ako se utvrdi da ne ispunjava uvjete propisane ovim Zakonom i
propisima donesenim na temelju njega.

Članak 62.

(1) Pravnoj osobi čija je djelatnost vezana za korištenje radioaktivne tvari
može se izdati odobrenje za višekratni prijevoz te tvari s rokom valjanosti do
šest mjeseci - iznimno jednu godinu.

(2) U odobrenju iz stavka 1. ovoga članka mora se naznačiti količina radioaktivne
tvari, odnosno broj izvora ionizirajućeg zračenja i njihova ukupna aktivnost
koji se mogu zajedno prevoziti određenim prijevoznim sredstvom.

Članak 63.

(1) Zahtjev za izdavanje odobrenja za prijevoz radioaktivne tvari podnosi
pošiljatelj radioaktivne tvari.

(2) Zahtjev iz stavka 1. ovoga članka sadrži:

- naziv, odnosno ime i prezime i adresu prijevoznika, a ako se prijevoz
obavlja preko granice Republike Hrvatske i naziv, odnosno osobno ime i adresu
uvoznika, odnosno izvoznika radioaktivne tvari,

- naziv i adresu poduzeća koje je pakiralo pošiljku,

- naziv i adresu proizvođača radioaktivne tvari,

- naziv vrste i tehnički naziv radioaktivnih tvari,

- jakost izvora, maksimalno zračenje na površini ambalaže i na udaljenosti 1
m od ambalaže izraženo u mrem/satu i način mjerenja radioaktivnosti tvari
(ukupna i pojedinačna aktivnost),

- rubni broj po ADR-u i identifikacijski broj, ako postoji,

- oznaku prijevoznog sredstva (zrakoplov, željeznica, brod, cestovno
vozilo),

- pravac kretanja (itinerer) prijevoznog sredstva, \_

- naziv ulaznoga i izlaznoga graničnog prijelaza ako se prijevoz obavlja
preko granice Republike Hrvatske,

- naziv, odnosno ime i prezime i adresu primatelja,

- datum ili približno vrijeme početka prijevoza.

(3) Uz zahtjev iz stavka 1. ovoga članka pošiljatelj je dužan priložiti:

- prijepis odobrenja za proizvodnju, promet i uporabu radioaktivne tvari
koja se prevozi,

- atest o ambalaži radioaktivnih tvari,

- uputu o posebnim mjerama sigurnosti prilikom prijevoza radioaktivnih
tvari,

- popis posebne zaštitne opreme.

Članak 64.

Prijevoznik je obvezan najkasnije 24 sata prije početka prijevoza
radioaktivne tvari Ministarstvu zdravstva dostaviti obavijest koja sadrži:

-    vrstu i registracijski broj prijevoznog sredstva kojim će se
prevesti radioaktivna tvar,

-    broj i datum izdanja odobrenja za prijevoz,

-    vrstu i količinu radioaktivne tvari, odnosno broj izvora i njihovu
ukupnu aktivnost,

-    osobne podatke o osobama koje će
obavljati prijevoz radioaktivne tvari,

if !supportLists-
endifvrijeme i mjesto početka prijevoza radioaktivne tvari
if !supportLineBreakNewLine
endif

if !supportLists-
endifpravac kretanja (itinerer) prijevoznog sredstava,

-    vrijeme dolaska prijevoznog sredstva s radioaktivnom tvarima na
mjesto uporabe te ime, odnosno naziv i adresu korisnika.

Članak 65.

Radioaktivne tvari koje u slučaju nesreće mogu prouzročiti kontaminaciju ili
zračenjem ugroziti životnu okolinu prevoze se uz pratnju osobe osposobljene za
rukovanje tim tvarima.

Članak 66.

(1) Ako se radioaktivna tvar rasipa, prijevoznik je dužan na vidljiv način
obilježiti mjesto na kojem se tvar rasula i do dolaska stručne osobe osobama i
životinjama spriječiti pristup tom mjestu

(2) Ako se tijekom prijevoza rasipaju ili nestanu radioaktivne tvari,
prijevoznik je dužan o tome odmah obavijestiti najbližu policijsku upravu,
odnosno stanicu, a po mogućnosti i najbliže tijelo sanitarne inspekcije.

IV. POSBNE MJERE SIGURNOSTI ZA
PRIJEVOZ OPASNIH TVARI PO GRANAMA PROMETA

**1. Prijevoz u cestovnom prometu**

Članak 67.

1.U vozilu kojim se prevoze opasne tvari ne smiju se nalaziti druge osobe
osim vozača, suvozača i pratitelja.

Članak 68.

(1) U vozilu kojim se prevoze eksplozivne tvari (klase 1), osim vozača mora
se nalaziti i suvozač.

(2) Suvozač mora biti osposobljen za upravljanje takvim vozilom i za
rukovanje opasnom tvari koju prevozi.

Članak 69.

(1) U vozilu kojim se prevoze opasne tvari, osim pogonskog goriva, ne smiju
se držati tvari koje mogu izazvati požar.

(2) Na vozilu natovarenim eksplozivnim tvarima ili zapaljivim tvarima čije
je plamište ispod 55 stupnjeva C ili cisternama koje su prevozile te tvari, a
nisu očišćene, ne smiju se obavljati popravci koji zbog iskrenja ili udarca
mogu izazvati eksploziju ili požar.

(3) U kabini kao ni u blizini vozila kojim se prevoze opasne tvari iz stavka
2. ovoga članka, pušenje nije dopušteno.

Članak 70.

(1).Od trenutka primitka do trenutka predaje opasne tvari vozač motornog
vozila ne smije se udaljavati od vozila kojim se prevozi opasna tvar.

(2) Vozač može napustiti vozilo, ovisno o klasi i količini opasne tvari koju
prevozi sukladno odredbama ADR-a koje propisuju sljedeće načine ostavljanja
vozila:

a) na parkiralištu pod nadzorom čuvara, koji će upoznat sa svojstvima tereta
i boravištem vozača,

b) na javnom ili privatnom parkiralištu za vozila gdje vozilima ne prijeti
opasnost od drugih vozila,

c) na pogodnom otvorenom prostoru odvojenom od javnog prometa ili stambenih
objekata, gdje normalno ljudi i druga vozila uobičajeno ne prolaze niti dolaze

(3) Mogućnosti parkiranja dopuštene točkom "b" mogu se koristiti
jedino ako nije moguće osigurati mogućnosti iz točke "a", a one mogućnosti
opisane podstavkom "c" tek onda, ako nije moguće osigurati uvjete
opisane točkama a" i "b".

Članak 71.

(1) O svakoj nezgodi ili nesreći koja se dogodi prilikom prijevoza opasnih
tvari čije posljedice posada motornog vozila ne može sama otkloniti ili zbog
kojih ne može nastaviti vožnju, jedan od članova posade dužan je odmah
obavijestiti najbližu policijsku upravu, odnosno stanicu ili ispostavu.

(2) Ako se u motornom vozilu s opasnim tvarima koje je pretrpjelo nezgodu
ili nesreću nalazi samo vozač, osoba koja se zatekla na mjestu nezgode ili
nesreće ili osoba koja prva naiđe na to mjesto dužna je, na zahtjev vozača, o
tomu obavijestiti najbližu policijsku upravu, odnosno policijsku stanicu ili
ispostavu.

Članak 72.

(1) Opasne tvari mogu se prevoziti motornim i priključnim vozilima posebno
konstruiranim za prijevoz pojedine opasne tvari koja udovoljavaju uvjetima
propisanim ovim zakonom i ADR-om.

(2) Ispitivanje vozila iz stavka 1. ovoga članka obavlja stručna
organizacija koju ovlasti Ministarstvo pomorstva, prometa i veza uz suglasnost
Ministarstva unutarnjih poslova i Ministarstva gospodarstva. Popis ovlaštenih
pravnih osoba objavit će se u "Narodnim novinama".

(3) Iznimno od odredbe stavka 1. ovoga članka, danju i to za vrijeme dobre
vidljivosti mogu se prevoziti i ostalim prijevoznim sredstvima (kombi vozilom,
osobnim vozilom, teretnim triciklom i sl.) male količine opasnih tvari koje su
definirane ADR-om (rubni broj l0011).

(4) Prilikom prijevoza opasnih tvari sredstvima i u količinama iz stavka 3.
ovoga članka ne moraju se primjenjivati odredbe članka 6. stavka 2., članka 18.
do 21., članka 25. do 27., članka 33., članka 36., članka 67., 68., 69., 73.,
77. i.81. ovoga Zakona.

(5) Radioaktivne tvari mogu se prevoziti prijevoznim sredstvima iz stavka 3.
ovoga članka, ako to odobri Ministarstvo zdravstva.

Članak 73.

(1) Vozila za prijevoz opasnih tvari iz članka 26. stavka 1. ovoga zakona
moraju imati galvanski povezane sve metalne dijelove i imati barem dvije
pločice na zadnjem kraju vozila (lijevo i desno) preko kojih će se vozilo moći
uzemljiti(povezati) zbog pražnjenja eventualnog statičkog elektriciteta i
uređaj na prednjoj osovini za odvod statičkog elektriciteta na kolnik.

(2) Vozila koja prevoze opasne tvari moraju imati odgovarajući prekidač
kojim se mogu isključiti svi strujni krugovi (tahograf može ostati uključen), a
vozila na kojim to predviđa ADR moraju imati uređaj za isključivanje svih
strujnih krugova (tahograf može ostati uključen) s dva mjesta iz kabine
nadohvat ruke vozača i s vanjske strane vozila koji mora biti vidno označen.

Članak 74.

(1) Vozilo kojim se prevoze opasne tvari mora imati dva znaka za označavanje
vozila kojim se prevoze opasne tvari.

(2) Ako se opasna tvar nalazi u spisku BS ADR-a, na znacima za označavanje
vozila koja prevoze opasne tvari moraju biti u gornjem redu ispisani brojevi
stupnja opasnosti, a u donjem redu identifikacijski broj tvari koja se prevozi.

(3) Znakovi za označavanje vozila kojim se prevoze opasne tvari,
identifikacijski brojevi pojedinih opasnih tvari te mjesta za postavljanje
znakova na vozilu moraju biti izvedeni u skladu s odredbama ADR-a.

(4) Odredbe stavka 1., 2. i 3. ovoga članka primjenjuju se i kad se motornim
vozilom prevoze prazne neočišćene posude u kojima su se nalazile opasne tvari.

Članak 75.

Ako se opasne tvari prevoze prijevoznim sredstvima iz članka 72. stavka 3.
ovoga Zakona, umjesto znaka za označavanje vozila kojim se prevoze opasne tvari
može se upotrijebiti zastavica istog oblika, dimenzija i boja, koja na
prijevoznom sredstvu mora biti istaknuta na vidljivu mjestu.

Članak 76.

(1) Motorno i priključno vozilo kojim se prevoze radioaktivne tvari mora
imati umjesto znaka za označavanje vozila kojim se prevoze opasne tvari, tri
znaka za označavanje vozila kojim se prevoze radioaktivne tvari.

(2) Znakovi za označavanje vozila kojim se prevoze radioaktivne tvari
stavljaju se na bačene i stražnju stranu motornog i priključnog vozila.

Članak 77.

(1) Motorno vozilo kojim se prevoze opasne tvari mora, osim opreme
predviđene općim propisima i odredbama ADR-a, imati i sljedeću opremu:

1. vozački alat i dizalicu za vozilo,

2. najmanje dva aparata za gašenje požara, od kojih jedan za gašenje požara
na motoru, a drugi za gašenje početnog požara na tovaru vozila i to takvo
punjenje koje, glede količine i drugih svojstava opasne tvari, omogućava
uspješno gašenje požara,

3. dvije ručne baterijske električne svjetiljke s treptavom ili stalnom
svjetlošću narančaste boje, koja se vidi s udaljenosti od najmanje 150 m,

4. dva znaka kojima se označava motorno vozilo zaustavljeno na kolniku,

5. dvije zastavice za označavanje vozila kojima se prevoze opasne tvari,

6. dvije lopate i jedan trnokop,

7. jednu prenosivu baterijsku svjetiljku s bijelim svjetlom.

(2) Osim opreme iz stavka 1. točke i. do 4. i točke 6. ovoga članka motorno
vozilo kojim se prevoze radioaktivne tvari mora imati:

1. uređaj za kontrolu zračenja i sredstava za zaštitu i označavanje terena,

2. dvije zastavice za označavanje vozila kojim se prevoze radioaktivne
tvari,

Članak 78.

(1) Ako se opasne tvari prevoze priključnim vozilom na kojem osovina ili
osovine imaju jednostruke kotače, a razmak do susjedne osovine je veći od dva
metra, osovina s jednostrukim kotačima mora imati uređaj koji će vozaču
dojaviti svjetlosnim ili zvučnim signalom pad pritiska u kotaču za više od 20
posto.

(2) Priključno vozilo kojima se prevoze opasne tvari, a koje nema mogućnost
automatskog kočenja u slučaju da dođe do prekida spojnih veza s vučnim vozilom,
mora biti vezano s vučnim vozilom pomoću gibljive veze (lanci, čelično uže i
sl.), koja će, u slučaju da dođe do prekida spojnih veza s vučnim vozilom,
zadržati kretanje priključnog vozila iza vučnog vozila.

(3) Čvrstoća veze iz stavka 2, ovoga članka mora biti proračunata ovisno o
najvećoj dopuštenoj masi prikolice.

Članak 79.

(1) Motorno vozilo kojim se prevoze opasne tvari za čiji se prijevoz traži
odobrenje nadležnog organa, može se kretati samo cestama koje su određene za
kretanje takvih vozila.

(2) Motorna vozila kojima se prevoze opasne tvari mogu se zaustavljati i
parkirati samo na mjestima koja su za tu vrstu vozila određena i obilježena.

(3) Ministarstvo pomorstva, prometa i veza, uz suglasnost Ministarstva
nadležnog za odobrenje prijevoza određene opasne tvari, određuje ceste iz
stavka 1. i mjesta za parkiranje iz stavka 2. ovoga članka.

(4) Vozač koji je zbog kvara na vozilu, prometne nezgode ili nesreće,
utovara ili istovara ili zbog drugoga opravdanoga razloga prisiljen vozilo s
opasnom tvari zaustaviti na kolniku ili na parkiralištu u naselju, dužan je
poduzeti sve mjere da zaustavljeno vozilo ne prouzroči opasnost za druga
vozila, a osobito da sudionike u prometu upozori na opasnost:

1. danju i noću - postavljanjem iza zaustavljenog vozila dva znaka kojim se
označava motorno vozilo zaustavljeno na kolniku,

2. noću i u vrijeme smanjenja vidljivosti zbog nepogodnih atmosferskih ili
drugih prilika - postavljanjem svjetiljke iz članka 77. stavka 1. točke 3.
ovoga Zakona,

3. upućivanjem suvozača ili pratitelja pošiljke da na udaljenosti od
najmanje 150 m iza zaustavljenog vozila, danju – zastavicom za označivanje
vozila kojim se prevoze opasne tvari, a noću i u uvjetima slabe vidljivosti –
svjetiljkom upozorava vozače koji nailaze onom stranom kolnika na kojoj se
nalazi zaustavljeno vozilo, da pravodobno zaustave vozila ili smanje brzinu i
da se pripreme za sigurno obilaženje zaustavljenog vozila.

(5) Znakovi i svjetiljke iz stavka 4. točke 1. i 2. ovoga članka postavljaju
se na udaljenosti od najmanje 50 m od vozila i to tako da budu vidljivi s
udaljenosti od najmanje 150 m za vozače motornih vozila koja nailaze istom
stranom kolnika na kojoj se nalazi zaustavljeno vozilo.

Članak 80.

Propise o načinu prijevoza opasnih tvari u cestovnom prometu,(priprema
opasnih tvari za prijevoz, utovar, pretovar, istovar i usputne manipulacije)
donosi ministar unutarnjih poslova u suglasnosti s ministrom pomorstva, prometa
i veza te ministrom zdravstva.

**2. Prijevoz opasnih tvari kroz
tunel**

Članak 8l.

(1) Svako vozilo kojim se prevoze opasne tvari, a označeno je šifrom osnovne
opasnosti, prema ADRU-u kojoj je prvi broj 2 osim 20, ili ga čine dva jednaka
broja ili počinje znakom "X" ili se prevoze eksplozivne tvari kroz
tunel dužine veće od 500 m, mora imati jednu svjetiljku treptajućeg ili
rotirajućeg svjetla narančaste boje.

(2) Svjetiljka mora biti postavljena na vozilo tako da je dobro vidljiva iz
svih smjerova i mora se uključiti 50 m prije ulaza u tunel.

Članak 82.

(1) Prije prijevoza opasnih tvari navedenih u članku 81. ovoga Zakona kroz
tunel duži od 500 m prijevoznik je dužan ishoditi suglasnost za prolaz kroz
tunel od organizacije za održavanje i upravljanje tunelom.

(2) Prijevoz opasnih tvari iz članka 81. ovoga Zakona kroz tunel, dužine
veće od 500 m, osim eksplozivnih tvari, dopušten je samo uz pratnju najmanje
jednog pratećeg vozila.

(3) Prijevoz eksplozivnih tvari kroz tunel iz stavka 1. ovoga članka
dopušten je samo uz pratnju dva prateća vozila.

(4) Prateće vozilo mora imati najmanje jedno treptajuće ili rotirajuće
svjetlo narančaste boje koje mora biti uključeno za vrijeme pratnje vozila koje
prevozi opasnu tvar.

(5) Pratnja pratećeg vozila iz stavka 2. i 3. ovoga članka nije potrebna
kada teret prati policijsko vozilo.

Članak 83.

(1) U tunelu prilikom prijevoza opasnih tvari iz članka 81. ovoga Zakona,
osim eksplozivnih tvari, prateće vozilo mora se kretati najmanje 50 m iza
vozila s opasnim tvarima.

(2) Prilikom prijevoza eksplozivnih tvari kroz tunel jedno prateće vozilo
mora se kretati najmanje 50 m ispred vozila, a drugo prateće vozilo na istoj
udaljenosti iza vozila.

Članak 84.

Brzina kretanja motornog vozila koje prevozi opasne tvari kroz tunel ne
smije biti veća od 40 km/sat.

**3. Prijevoz u željezničkom prometu**

Članak 85.

Opasne tvari ne smiju se prevoziti željezničkim vozilima u kojima se nalaze
putnici. Prilikom prijevoza opasnih tvari u željezničkom prometu primjenjuju se
osim mjera sigurnosti za prijevoz opasnih tvari propisanih ovim Zakonom i
odredbe Međunarodne konvencije o prijevozu opasne robe željeznicama i
Međunarodnog pravilnika o prijevozu opasne robe željeznicama (u daljnjem tekstu
koji slijedi RID).

Članak 86.

"HŽ -Hrvatske željeznice" dužne su osigurati čuvanje opasnih tvari
koje prevoze i to od trenutka primitka do trenutka isporuke tih tvari.

Članak 87.

(1) Željezničkim vozilima natovarenim opasnim tvarima smije se manevrirati
samo ako su prije toga poduzete odgovarajuće mjere sigurnosti.

(2) "HŽ -- Hrvatske željeznice" utvrđuju mjere sigurnosti prilikom
manevriranja željezničkim vozilima iz stavka 1. ovoga članka.

Članak 88.

Željeznička vozila natovarena opasnim tvarima uvrštavaju se u vlak i prevoze
na način i uz uvjete utvrđene općim aktima "HŽ - Hrvatskih
željeznica".

**4. Prijevoz na unutarnjim plovnim
putovima**

Članak 89.

(1) Prilikom prijevoza opasnih tvari na unutarnjim plovnim putovima, osim
mjera sigurnosti propisanih ovim Zakonom, odgovarajuće se primjenjuju i odredbe
Pravila europskih odredbi o međunarodnom prijevozu opasnog tereta na unutarnjim
plovnim putovima (u tekstu koji slijedi ADN) i Tehničkim pravilima Hrvatskog
registra brodova koje se odnose na prijevoz, utovar i istovar opasnih tvari.

(2) Propise o načinu obavljanja prijevoza opasnih tvari na unutarnjim
plovnim putovima donosi ministar pomorstva, prometa i veza, u suglasnosti s ministrom
unutarnjih poslova i ministrom zdravstva.

Članak 90.

(1) Na unutarnjim plovnim putovima opasne tvari smiju se prevoziti brodovima
koji su za to namijenjeni.

(2) Iznimno od odredbe stavka 1. ovoga članka, opasne tvari smiju se
prevoziti i putničkim brodovima ako su te tvari smještene u posebnom prostoru
odvojenom od putnika.

(3) Opasne tvari mogu se prevoziti s jedne obale na, drugu obalu i skelama,
ali za vrijeme prijevoza opasnih tvari na skeli se ne smiju nalaziti putnici.

Članak 91.

Manje količine opasnih tvari za potrebe domaćinstva ili radilišta mogu se
raznositi i dostavljati i čamcima i plovećim napravama.

Članak 92.

(1) Za vrijeme boravka broda ili tankera s teretom opasne tvari na privezu
te za vrijeme utovara ili istovara opasnih tvari s broda ili tankera te tijekom
čišćenja i provjetravanja broda ili tankera kojim se prevoze opasne tvari
zabranjeno je pušenje i upotreba vatre i drugih sredstava koja mogu izazvati
iskrenje, požar ili eksploziju na brodu i na manipulativnom prostoru priveza.

(2) Na tankerima kojima, prevoze eksplozivne ili zapaljive tvari zabranjeno
je izvan stambenih prostorija pušenje i uporaba vatre i drugih sredstava koja
mogu izazvati iskrenje, požar ili eksploziju za vrijeme utovara i istovara tih
tvari i za vrijeme čišćenja tankera zabranjene su navedene radnje i u stambenim
prostorijama na tankeru.

(3) Odredbe iz stavka 1. i ovoga članka odnose se i na potiskivače i ine
plovne objekte koji se nalaze u potiskivanom sastavu ako se u takvom sustavu
nalazi i jedan tanker.

Članak 93.

(1) Na unutarnjim plovnim putovanjima zapaljive tekućine smiju se prevoziti
samo tankerima, koji su posebno izgrađeni za prijevoz tih tekućina.

(2) Iznimno od odredbe stavka 1. ovoga članka, zapaljive tekućine mogu se
prevozi i teretnim brodovima ako je ambalaža izrađena od nelomljiva materijala.

Članak 94.

Ako se opasne tvari prevoze istim brodovima djelomice u prometu na
unutarnjim plovnim putovima, a djelomice u pomorskom prometu, primjenjuju se
propis koji vrijede za prijevoz opasnih tvari pomorskom prometu.

Članak 95.

Brodovi natovareni opasnim tvarima mogu zimovati u zimovnicama samo ako se
pritom mogu provesti sve mjere sigurnosti propisane za skladištenje i čuvanje
opasnih tvari.

**Prijevoz u pomorskom prometu**

Članak 96.

Prilikom prijevoza opasnih tvari pomorskim brodovima osim mjera sigurnosti
opisanih ovim Zakonom, odgovarajuće se primjenjuju odredbe Međunarodne
konvencije za zaštitu ljudskog života na moru.

Članak 97.

Putničkim pomorskim brodovima smiju se prevoziti opasne tvari samo ako je
udovoljeno uvjetu iz članka 90. stavka 2. ovoga Zakona.

Članak 98.

Prilikom prijevoza opasnih tvari u pomorskom prometu odgovarajuće se
primjenjuju odredbe Tehničkih pravila Hrvatskog registra brodova koje se odnose
na prijevoz, utovar i istovar opasnih tvari.

Članak 99.

Propise o načinu obavljanja prijevoza opasnih tvari u pomorskom prometu
donosi ministar pomorstva, prometa i veza u suglasnosti ministrom unutarnjih
poslova i ministrom zdravstva.

**6. Prijevoz u zračnom prometu**

Članak 100.

Prilikom prijevoza opasnih tvari u zračnom prometu. primjenjuju se odredbe
Aneksa 18 (siguran prijevoz opasnih tvari zračnim putem) uz Konvenciju o
međunarodnom civilnom zrakoplovstvu (Chicago, 1944. godine) te tehničke
instrukcije uz taj aneks.

Članak 101.

(1) Opasne se tvari u zračnom prometu prevoze zrakoplovima namijenjenim za
prijevoz tereta ili zrakoplovima koji su posebno namijenjeni za prijevoz
opasnih tvari.

(2) Opasne se tvari mogu prevoziti zrakoplovima za prijevoz putnika samo u slučajevima
uz uvjete što su utvrđeni međunarodnim sporazumima o prijevozu opasne robe u
zračnom prometu.

(3) Piroforne radioaktivne tekućine ne smiju se prevoziti zrakoplovima.

Članak 102.

(1) Ako se putničkim zrakoplovima prevoze radioaktivne tvari, pošiljke s tim
tvarima primaju se samo u zrakoplovnom pristaništu polaska zrakoplova.

(2) Prilikom prijenosa radioaktivnih tvari pošiljatelj je dužan odrediti
stručnu osobu koja će prihvatiti pošiljke s radioaktivnom tvari do unošenja u
zrakoplov, odnosno nakon iznošenja iz zrakoplova.

Članak 103.

Za vrijeme utovara eksplozivnih tvari u zrakoplov ili istovara iz zrakoplova
zrakoplov se ne smije puniti gorivom.

Članak 104.

Utovar ili istovar opasnih tvari iz zrakoplova ne smije se obavljati za
vrijeme nepogodnih atmosferskih prilika koje bi mogle izazvati eksploziju,
požar, uništenje ili prosipanje opasnih tvari.

Članak 105.

Sve dok se u zrakoplovu nalaze eksplozivne ili zapaljive tvari prostor u
kojem su one smještene ne smije se zagrijavati.

Članak 106.

Pošiljke s opasnim tvarima mogu se primiti i ukrcati na stranom zrakoplovnom
pristaništu u zrakoplov koji leti prema domaćem zrakoplovnom pristaništu, samo
ako pošiljatelj ima potvrdu primatelja pošiljke da je osigurao prihvat od
stručne osobe odmah nakon slijetanja zrakoplova.

Članak 107.

(1) Zrakoplov koji je isključivo natovaren opasnim tvarima može preletjeti
teritorij Republike Hrvatske, samo ako za to dobije odobrenje Ministarstva
pomorstva, prometa i veza.

(2) Odobrenje iz stavka 1. ovoga članka izdaje Ministarstvo pomorstva,
prometa i veza u suglasnosti s Ministarstvom unutarnjih poslova i Ministarstvom
vanjskih poslova.

(3) U zahtjevu za izdavanje odobrenja iz stavka 1. ovoga članka prijevoznik
je dužan naznačiti vrstu i količinu opasne tvari, zrakoplovnu luku polijetanja
i zrakoplovnu luku slijetanja zrakoplova.

Članak 108.

Ako se zrakoplovom prevoze opasne tvari, prijevoznik je dužan o tomu
unaprijed obavijestiti Upravu kontrole letenja Ministarstva pomorstva, prometa
i veza.

Članak 109.

Propise o načinu obavljanja prijevoza opasnih tvari u zračnom prometu donosi
ministar pomorstva, prometa i veza uz suglasnost ministra unutarnjih poslova i
ministra zdravstva.

**7. Prijenos u poštanskom prometu**

Članak 110.

(1) Zabranjeno je stavljati eksplozivne, zapaljive i ine opasne tvari u sve
poštanske pošiljke i takve pošiljke primati na prijenos u poštanskom prometu.

(2) Iznimno od odredbe stavka 1. ovoga članka, poduzeće za poštanski promet
može primati na prijenos u unutarnjem poštanskom prometu samo one opasne tvari
čiji je prijevoz u međunarodnome poštanskom prometu dopušten odredbama
Svjetskog poštanskog saveza (u tekstu koji slijedi: UPU).

Članak 111.

Poštanskim pošiljkama s opasnim tvarima mora se odvojeno rukovati, a tijekom
prijenosa one moraju biti smještene odvojeno od drugih poštanskih pošiljaka.

V. NADZOR

Članak 112.

(1) Upravni nadzor nad provedbom ovoga Zakona, propisa donesenih na temelju
njega i međunarodnih ugovora neposredno obavlja Ministarstvo unutarnjih poslova
u suradnji s Ministarstvom graditeljstva i zaštite okoliša, Ministarstvom
pomorstva, prometa i veza, Ministarstvom zdravstva i Ministarstvom kulture i
prosvjete.

(2) U obavljanju inspekcijskog nadzora, nadležna tijela državne uprave iz
stavka 1. ovoga članka ovlaštena su:

1. narediti da se utvrđene nepravilnosti otklone u određenom roku,

2. zabraniti prijevoz ili rukovanje opasnim tvarima osobama koje nisu
stručno osposobljene za prijevoz i rukovanje opasnim tvarima,

3. privremeno zabraniti obavljanje radnji u svezi s prijevozom (pripreme za
prijevoz, utovar, pretovar i istovar) opasnih tvari ako glede mjesta ili
vremena za obavljanje te radnje nije udovoljeno propisanim uvjetima,

4. zabraniti pravnoj ili fizičkoj osobi prijevozniku prijevoz opasne tvari
ako utvrde da su tijekom pripreme za prijevoz ili tijekom prijevoza učinjeni
propusti glede poduzimanja mjera sigurnosti.

5. zabraniti pravnoj osobi obavljanje stručnog osposobljavanja i provjere
osposobljenosti za prijevoz opasnih tvari kada utvrdi da to ne radi u skladu sa
Zakonom i podzakonskim aktima:

(3) Iznimno od odredbe stavka 1. ovoga članka inspekcijski nadzor nad
provedbom mjera sigurnosti propisanih ovim Zakonom i propisa donesenih na
temelju njega, prilikom prijevoza otrovnih, zagađujućih i zaraznih te
radioaktivnih tvari preko granice Republike Hrvatske (uvoz, izvoz i provoz)
neposredno obavlja Ministarstvo zdravstva koje obavlja zdravstveni nadzor na
graničnim prijelazima.

Članak 113.

Ministarstvo unutarnjih poslova uz suglasnost Ministarstva zdravstva,
Ministarstva pomorstva, prometa i veza i Ministarstva graditeljstva i zaštite
okoliša osnovat će i voditi bazu podataka o vrstama opasnih tvari njihovim
svojstvima koje su opasne za život i zdravlje ljudi i materijalna dobra,
mjerama koje treba poduzeti za sprečavanje ili uklanjanje opasnosti, te o
pravnim i fizičkim osobama koje mogu pomoći u uklanjanju nastale opasnosti .

VI. KAZNENE ODREDBE

Članak 114.

(1) Novčanom kaznom u dinarskoj protuvrijednosti od 400 do 4.000 DEM kaznit
će se za prekršaj pravna, odnosno fizička osoba:

1.ako prevozi novootkrivenu opasnu tvar za koju znanstvenim ispitivanjem
nisu utvrđeni uvjeti koji pružaju potpunu sigurnost pri prijevozu (članak 5.),

2. ako bez odobrenja nadležnog organa stručno osposobljava osobe koje rukuju
i prevoze opasne tvari (članak 6. stavak 5.),

3 ako ne organizira ili ne obavlja kontrolu nad provedbom mjera i
udovoljavanjem uvjeta za prijevoz opasnih tvari i obavljanje radnji u svezi s
tim prijevozom (članak 7.),

4. ako zajednički pakira ili zajednički prevozi u istome prijevoznom
sredstvu, odnosno u istom prostoru za smještaj tereta opasnu tvar ili ako
prevozi opasnu tvar koja je isključena od prijevoza, protivno odredbama
međunarodnih sporazuma (članak 8.),

5. ako ne osigura opasnu tvar za štetu počinjenu trećim osobama zbog smrti,
ozljede tijela ili zdravlja, oštećenja ili uništenja stvari ili zagrijavanja
životne okoline tijekom prijevoza (članak 9.),

6. ako vozi opasni otpad suprotno odredbama ovoga Zakona (članak 11.),

7. ako ambalaža u kojoj prevozi opasnu tvar ne odgovara propisanim uvjetima
(članak 12.),

8. ako posuda u kojoj prevozi opasnu tekuću tvar ili opasnu tvar potopljenu
u neku tekućinu ili posuda za prijevoz otopine opasne tvari, ili posuda za
prijevoz opasne tvari zrakoplovom i njihovi zatvarači ne odgovaraju propisanim
uvjetima (članak 14.),

9. ako posuda obujma većeg od 150 litara u kojoj prevozi opasnu tekuću tvar
nije od čeličnog lima ili drugog prikladnog materijala članak 15. stavak 1.),

10. ako opasnu tvar utovaruje ili istovaruje na mjestu gdje se ugrožava
život ili zdravlje ljudi, materijalnih dobara, životne okoline ili sigurnosti
prometa (članak 19. stavak l.),

11. ako mjesto na kojem se utovaruju ili istovaruju opasne tvari ne opskrbi
aparatima ili inim uređajima za gašenje požara (članak 19. stavak 4.),

12. ako na željezničkoj postaji, u luci i pristaništu ili na zrakoplovnom
pristaništu utovaruje ili istovaruje opasne tvari izvan mjesta što ga je
odredilo nadležno tijelo (članak 20.),

13. ako na mjestu na kojem se utovaruju ili istovaruju eksplozivne tvari ili
zapaljive opasne tvari izvrši neku od zabranjenih radnji (članak 21.),

14. ako u zatvorenom prostoru u kojem se utovaruju ili istovaruju opasne
tvari koje razvijaju plinove ili radioaktivne tvari ne postavi aparat za
mjerenje koncentracije plinova u zraku, odnosno aparat za mjerenje
radioaktivnosti u tom prostoru ili redovno ne pregleda i baždari te aparate
(članak 24.),

15. ako provozi opasne tvari sredstvima koja nisu tehnički ispravna ili
izrađena, opremljena i obilježena sukladno propisanim normama (članak 29.),

16. ako opasnu tvar preda ili primi na prijevoz kao prtljagu, osim aparata,
naprava i drugih sličnih predmeta koji sadrže minimalne količine opasnih tvari
koje nisu opasne za okolinu a služe za osobnu uporabu (upaljači, šibice, lakovi
i sl. ) (članak 30.),

17. ako odmah ne obustavi prijevoz opasne tvari i o tome ne obavijesti
policijsku upravu, odnosno policijsku stanicu i pošiljatelja, čim utvrdi ili na
drugi način sazna da prevozi takvu opasnu tvar (članak 38. stavak 1.),

18. ako ne obustavi prijevoz opasne tvari i o tome ne obavijesti
pošiljatelja kada tijekom prijevoza utvrdi da prevozi opasnu tvar koja ne
udovoljava uvjetima propisanim za prijevoz ili koja nije deklarirana kao opasna
tvar ili je netočno deklarirana (članak 39. stavak 1.),

19. ako nakon primljene obavijesti o obustavi prijevoza opasne tvari koja je
isključena iz prijevoza ne preuzme tu tvar ili ne poduzme odgovarajuće mjere da
se ona učini bezopasnim (članak 39. stavak 2.),

20. ako utovar ili istovar eksplozivne tvari koji se obavlja izvan kruga
poduzeća, kola te tvari proizvode ili drže za svoju redovnu djelatnost obavlja
izvan mjesta koje je odredilo nadležno tijelo (članak 40.),

21. ako prevozi eksplozivnu tvar bez odobrenja nadležnog organa (članak 41.
stavak 1.),

22. ako prevozi eksplozivne tvari suprotno odredbama članka 42. ovoga Zakona

23. ako ne poduzme posebne mjere sigurnosti prilikom prijevoza određene
eksplozivne tvari što ih je propisao nadležni organ (članak 44. stavak 1.),

24.ako ne obavijesti nadležnu policijsku upravu 24 sata prije dolaska na
granični prijelaz ili ako obavijest ne sadrži sve propisane podatke (članak
45.),

25. ako posudu u kojoj prevozi plin puni vrstom plina kojem ona nije
namijenjena a ne udovoljava propisanim uvjetima (članak 49.),

26. ako posuda u kojoj prevozi zapaljivu tekućinu ne odgovara tehničkim
uvjetima propisanim za dotičnu vrstu zapaljive tekućine (članak 52. stavak 1.),

27. ako prevozi zapaljive tekućine u metalnim bačvama ili metalnim bocama
koje nisu izrađene prema propisima i odgovarajuće označene (članak 52. stavak
2.),

28. ako bez odobrenja nadležnog organa prevozi otrov preko državne granice
ili teritorija Republike Hrvatske (uvoz, izvoz, provoz) (članak 53. stavak·1.),

29. ako prevozi otrov u unutarnjem prometu bez odobrenja nadležnog organa
ili ako prilikom prijevoza otrova ne poduzme naređene posebne sigurnosne mjere
(članak 54.),

30. ako prevozi otrov u istome tovarnom prostoru sa živežnim namirnicama,
stočnom hranom, lijekovima ili predmetima opće uporabe koji podliježu
zdravstvenom nadzoru (članak 57. stavak 1 ),

31. ako u slučaju rasipanja otrova na vidljiv način ne obilježi mjesto na
kojem je došlo do rasipanja ili ne spriječi pristup tom mjestu ljudima ili,
životinjama do dolaska stručno osposobljene osobe (članak 57. stavak 2.),

32. ako pakira ili prevozi radioaktivnu tvar u ambalaži koja ne odgovara
određenoj vrsti radioaktivne tvari ili je zračenje na površini ambalaže veće od
dopuštenog (članak 58.)

33. ako tijekom pripreme za prijevoz ili prilikom prijevoza radioaktivne
tvari koja je istodobno i toksična, eksplozivna ili zapaljiva ne poduzme mjere
sigurnosti propisane za svaku od navedenih vrsta opasnosti (članak 59.),

34. ako prevozi radioaktivnu tvar u unutarnjem prometu u istome tovarnom
prostoru sa živežnim namirnicama ili s određenim predmetima opće uporabe koji
podliježu zdravstvenom nadzoru, ili lijekovima, ili sa stočnom hranom (članak.
60.).

35. ako radioaktivnu tvar prevozi bez odobrenja nadležnog organa ili
prilikom njezina prijevoza ne poduzme naređene posebne sigurnosne mjere (članak
6 1. stavak 1. )

36. ako prevozi veću količinu radioaktivne tvari, odnosno broj izvora
ionizirajućih zračenja čija je aktivnost veća od aktivnosti određene u
odobrenju (članak 62.),

37. ako ne obavijesti najkasnije 24 sata prije početka prijevoza
radioaktivne tvari tijelo uprave nadležno za poslove zdravstva u Republici
Hrvatskoj, odnosno ako obavijest ne sadrži sve propisane podatke (članak 64.),

38. ako radioaktivnu tvar ili izvor ionizirajućih zračenja, koji u slučaju
nezgode ili nesreće može zračenjem dovesti do kontaminacije ili ugrožavanja
životne okoline, pretrazi bez pratnje osobe stručno osposobljene za rukovanje
tom tvari ili izvorom (članak 65.),

39. ako u slučaju rasipanja radioaktivne tvari vidljivo ne obilježi mjesto
na kojem je došlo do rasipanja ili se spriječi pristup tom mjestu ljudima ili
životinjama do dolaska stručno osposobljenih osoba (članak 66. stavak 1.),

40. ako opasne tvari prevozi motornim vozilom koje ne udovoljava tehničkim
uvjetima za prijevoz određene opasne tvari (članak 73.),

41. ako vozilo koje prevozi navedene opasne tvari kroz tunel nije opskrbljen
svjetiljkom treptajućeg ili rotirajućeg svjetla narančaste boje, te ako nije
uključeno prije ulaz za u tunel (članak 8l.),

42. ako se ne ishodi suglasnost o prijevozu opasne tvari kroz tunel (članak
82. stavak 1.),

43. ako se obavlja prijevoz opasnih tvari kroz tunel bez pratnje (članak 82.
stavak 2. i 3.),

44. ako opasnu tvar prevozi u željezničkom vozilu u kojem se nalaze putnici
(članak 85.),

45. ako od trenutka primitka do trenutka isporuke ne osigura čuvanje opasne
tvari koju prevozi (članak 86.),

46. ako opasnu tvar koja nije odvojena od putnika, prevozi na unutarnjem
plovnom putu putničkim brodom ili ako opasnu tvar prevozi skelom zajedrio s
putnicima (članak90. stavak 2 i 3.),

47. ako opasnu tvar prevozi putničkim pomorskim brodom u prostoru koji nije
odvojen od putnika (članak 97.),

48. ako zapaljivu tekućinu prevozi tankerom koji nije posebno izgrađen za
prijevoz te tekućine ili teretnim brodom kad je zapaljiva tekućina pakirana u
lomljivoj ambalaži (članak 93.),

49. ako opasnu tvar prevozi zrakoplovom koji nije namijenjen za prijevoz
tereta ili zrakoplovom koji nije specijalno namijenjen za prijevoz opasnih
tvari ili ako prijevoz obavlja zrakoplovom namijenjenim za prijevoz putnika
protivno uvjetima utvrđenim međunarodnim sporazumom za prijevoz opasne robe u
zračnom prometu (članak l01. stavak l. i 2.),

50. ako zrakoplovom prevozi pirofornu radioaktivnu tekućinu (članak 101.
stavak 3.),

51. ako putnički zrakoplov primi radioaktivnu tvar izvan zrakoplovne luke
polaska zrakoplova (članak 102. stavak 1.),

52. ako prilikom prijenosa radioaktivne tvari ne odredi stručnu osobu koja
će prihvatiti pošiljku s radioaktivnom tvari do utovara u zrakoplov, odnosno
nakon istovara iz zrakoplova (članak 102. stavak 2.),

53. ako za utovara ili istovara eksplozivne tvari iz zrakoplova zrakoplov
puni gorivom (članak 103.),

54. ako eksplozivnu, zapaljivu ili drugu opasnu tvar stavi u pismovnu
pošiljku ili poštanski paket, ili ako takvu pošiljku ili paket primi na
prijenos u poštanskom prometu (članak 110. stavak 1.).

(2) Za radnje iz stavka 1. ovoga članka kaznit će se za prekršaj novčanom
kaznom u dinarskoj protuvrijednosti od 200 do 1000 DEM i odgovorna osoba u
poduzeću ili drugoj pravnoj osobi.

Članak 115.

(1) Novčanom kaznom u dinarskoj protuvrijednosti od 300 do 3.000 DEM kaznit
će se za prekršaj pravna odnosno fizička osoba:

1. ako naredi ili dopusti da opasnom tvari rukuje osoba koja nije punoljetna
ili nije stručno osposobljena za rukovanje opasnim tvarima (članak 6. stavak
1.), .

2. ako naredi osobi koja nije navršila 21 godinu života da prevozi opasnu
tvar ili osoba nije stručno osposobljena za prijevoz opasne tvari (članak 6.
stavak 2.),

3. ako opasnu tvar prevozi u posudi cisterni, kontejneru ili drugoj vrsti
ambalaže za prijevoz opasnih tvri koji nisu izrađeni u skladu s propisanim
standardima za odgovarajuću klasu opasne tvari, u posudi od lomljiva materijala
ili neotporne plastične mase koja nije smještena u zaštitnu ambalažu i nije
osigurana odgovarajućim materijalom za popunu praznog prostora (članak 13.),

4. ako posude od lomljiva materijala u kojima se prevozi opasna tekuća tvar
pakira u skupini čija je ukupna masa veća od 75 kg ili posude od nelomljivog
materijala u kojima se prevozi opasna tekuća tvar pakira u skupini čija je
ukupna masa veća od 150 kg (članak 15. stavak 2.),

5. ako mjesto na kojem se utovaruju ili istovaruju opasne tvari nije
opskrbljeno propisanim uređajima ili opremom ili ako na vidljivu mjestu nije
označeno odgovarajućom oznakom opasnosti (članak 19. stavak 3.),

6. ako uređaj za utovar ili istovar opasnih tvari nije ispravan ili izvedeni
tako da ne oštećuje ambalažu opasne tvari (članak 23.),

7. ako na mjestu na kojem se utovaruju ili istovaruju opasne tvari ne
kontrolira ispravnost uređaja ili električnih instalacija, ne organizira
fizičko osiguranje tih mjesta ili se ne brine o ispravnosti tehničke opreme i
inih sredstava za gašenje požara na tim mjestima te o tomu ne vodi evidenciju
(članak 25.),

8. ako opasnu tvar preda ili primi na prijevoz ili prijevoz osobnim
prijevoznim sredstvom, a nije pripremila opasnu tvar u skladu s uvjetima za
njezin prijevoz (članak 27.),

9. ako opasnu tvar koja je ispala ili se prosula prilikom prijevoza ne
prikupi ili ne odstrani, odnosno ne prospe na za to, određeno mjesto ili je na
drugi način ne učini bezopasnom ili o tomu ne obavijesti najbliže tijelo
sanitarne inspekcije ili policijsku upravu, odnosno stanicu (članak 32.),

10. ako prijevozniku ne preda ispravu o prijevozu opasne tvari ili uputu o
posebnim mjerama sigurnosti koje se moraju poduzeti prilikom prijevoza opasne
tvari (članak 33. stavak 1.),

11. ako odmah nakon primljene obavijesti o obustavi prijevoza opasne tvari
ne otkloni utvrđene nedostatke ili ne preuzme opasnu tvar (članak 39. stavak
2.) ,

12. ako eksplozivnu tvar i sredstva za njezino iniciranje prevozi u istom
prostoru prijevoznog sredstva (članak 47. stavak 1. )

13. ako u motornom vozilu kojim se prevozi eksplozivna tvar nema suvozača
(članak 68.),

14. ako dopusti ili naredi da se na vozilu natovarenom opasnom tvari obavlja
popravak koji zbog iskrenja ili udara može izazvati požar ili eksploziju ili
oštetiti ambalažu (članak 69. stavak 2.),

15. ako opasnu, tvar prevozi motornim ili priključnim vozilom koje nije
posebno konstruirano za prijevoz pojedine opasne tvari ili teretnim motornim
vozilom koje ne odgovara uvjetima propisanim ovim zakonom i ADR-om (članak
72.),

16. ako brod natovaren opasnom tvari drži u zimovniku, a da nisu provedene
propisane mjere sigurnosti za uskladištenje i čuvanje opasnih tvari (članak
95.),

17. ako opasne tvari utovaruje ili istovaruje iz zrakoplova. za vrijeme
nepogodnih atmosferskih prilika (članak l04.),

18. ako unaprijed ne obavijesti nadležnu službu za vođenje zrakoplova kad se
zrakoplovom prevozi opasna tvar (članak 108.),

19. ako poštanskom pošiljkom koja sadrži opasnu tvar ne rukuje odvojeno ili
ako tijekom prijenosa ovu pošiljku ne smjesti odvoje o od ostalih poštanskih
pošiljaka (članak 111. stavak 1),

(2) Za radnje iz stavka 1. ovoga članka kaznit će se za prekršaj novčanom
kaznom u dinarskoj protuvrijednosti od 200, do 1000 DEM i odgovorna osoba u
poduzeću ili u drugoj pravnoj osobi.

Članak 116.

(1) Novčanom kaznom u dinarskoj protuvrijednosti od 250 do 2,5d0 DEM kaznit
će se za prekršaj pravna odnosno fizička osoba:

1. ako boce u kojima se prevoze opasne tvari, osim niskih boca s promjerom
dužim od 300 mm u kojima se prevozi ukapljeni plin ne pakira, odnosno ne
stavlja u palete u vertikalnom položaju ili ako boce s plinom pakira u
horizontalnom položaju, a ne osigura ih tako da se ne mogu kotrljati ili
pomicati ili ako boce pakirane u paletama u vertikalnom položaju ne osigura od
prevrtanja (članak 11),

2. ako paleta u kojem se prevozi opasnu tvar nisu na vidljivu mjestu
označena oznakama opasnosti (članak 17.),

3. ako prazne neočišćene posude u kojima su se nalazile opasne tvari ne
zatvori i ne označi na isti način kao da su pune ili ako prijevozna sredstva
kojima se prevoze posude u kojima su se nalazile opasne tvari ne označi na isti
način kao i prijevozna sredstva kojima se prevoze posude napunjene opasnim
tvarima (Članak 21 stavak 1.),

4. ako opasne tvari utovaruje ili istovaruje noću bez električne rasvjete
ili ako električni uređaji na mjestu utovara ili istovara nisu izrađeni tako da
ne mogu izazvati požar ili eksploziju (članak 22.),.

5. ako pojedine vrste opasnih tvari prevozi preko područja na kojem je
zabranjen prijevoz takve tvari ili tvari prevozi prijevoznim sredstvom kojim je
zabranjen prijevoz takve tvari (članak 28.),

6. ako u slučaju nestanka opasne tvari prilikom prijevoza ne poduzme
potrebne mjere za njezino pronalaženje i ako o njezinu nestanku i o opasnosti
koju predstavlja ta opasna tvar ne obavijesti javnost, najbliži organ sanitarne
inspekcije ili najbližu policijsku upravu odnosno stanicu (članak 31.),

7. ako o nestaloj količini eksplozivne tvari prilikom prijevoza odmah ne
obavijesti najbližu policijsku upravu, odnosno stanicu (članak 48.),

8. ako posude s plinom prevozi otvorenim prijevoznim sredstvom, a teret ne
zaštiti od atmosferskih utjecaja ili ako ih prevozi zatvorenim
prijevoznim-sredstvom koje nije opskrbljeno ventilacijskim uređajem ili nije
omogućeno stalno provjetravanje, ili ako osoblje prijevoznog sredstva ne
osigura odgovarajućom opremom osobnu zaštitu (članak 51.),

9. ako dopusti da se u vozilu kojim prevozi opasnu tvar nalaze druge osobe,
osim vozača, suvozača i pratitelja (članak 67.)

10. ako u vozilu kojim prevozi opasnu tvar drži materiju koja može izazvati
požar (članak 19. stavak 1.),

11. ako motorno vozilo kojim prevozi opasnu tvar ili prazne neočišćene
posude u kojima su se nalazile opasne tvari nema znakove ili uređaje (članak
74. i 75.),

12. ako motorno vozilo kojim prevozi radioaktivnu tvar ne označi oznakama za
označavanje radioaktivnih tvari ili oznake ne postavi na odgovarajuće mjesto
(članak 76.),

13. ako motorno vozilo kojim prevozi opasnu tvar nema propisanu opremu
(članak 77.),

14. ako priključno vozilo, na kojem bilo koja osovina ima jednostruke
kotače, kojima se prevozi opasna tvar nema posebni uređaj koji upozorava na
smanjenje zračnog tlaka u gumama više od 20% (članak 78. stavak 1.),

15. ako priključno vozilo kojim se prevozi opasna tvar nije vezano za vučno
vozilo i posebnim lancima kad nema kočnice koje automatski koče pri
otkvačivanju od vučnog vozila (članak 78. stavak 2.),

16. ako manevrira željezničkim vozilima natovarenim opasnom tvari, a
prethodno ne poduzme propisane sigurnosne mjere (članak 87. stavak 1.),

17. ako u vlak uvrsti željezničko vozilo ili cisternu natovarenu opasnom
tvari protivno uvjetima i načinu koje je utvrdila željezničko-transportna
pravna osoba (članak 88.),

18. ako pošiljku s opasnom tvari primi ili utovari u zrakoplov u stranom
zrakoplovnom pristaništu, a nema potvrdu primatelja pošiljke da je osigurano
prihvaćanje pošiljke od stručne osobe odmah nakon slijetanja zrakoplova (članak
l06. stavak 1.),

19. ako zrakoplov koji je isključivo natovaren opasnom tvari preleti teritorij
Republike Hrvatske bez odobrenja nadležnog tijela (članak 107. stavak 1.)

(2) Za radnje iz stavka 1. ovoga članka kaznit će se za prekršaj novčanom
kaznom u dinarskoj protuvrijednosti od 200 do 1000 DEM i odgovorna osoba u
poduzeću ili u drugoj pravnoj osobi.

Članak 117.

(1) Novčanom kaznom u dinarskoj protuvrijednosti od 200 do 1000 DEM ili
kaznom zatvora do 30 dana kaznit će se za prekršaj fizička osoba:

1. ako uveze opasni otpad inozemnog porijekla zbog prerade ili privremenog
ili trajnog odlaganja na teritoriju Republike Hrvatske (članak 11.),

2. ako opasnu tvar utovaruje ili istovaruje na mjestu gdje se ugrožava život
ili zdravlje ljudi, materijalna dobra ili životna okolina (članak 18. stavak
1.),

3. ako na mjestu na kojem se utovaruju ili istovaruju eksplozivne tvari ili
zapaljive opasne tvari puši ili rabi sredstva za paljenje (šibice, upaljači),
otvoreni plamen, alat koji iskri ili ne isključi rad motora vozila (članak 21.
stavak 1.),

4. ako pristupi mjestu na kojem se utovaruju ili istovaruju opasne tvari, a
ne sudjeluje u utovaru ili istovaru (članak 21. stavak 2.),

5. ako za vrijeme utovara ili istovara zapaljivih tekućina ili plinova ne
uzemlji prijevozno sredstvo ili za vrijeme utovara, istovara ili pretovara ne
zaustavi rad motora prijevoznog sredstva kojim prevozi zapaljivu tekućinu ili
zapaljivi plin kada je bio obvezan to učiniti (članak 26.),

6. ako opasnu tvar preda na prijevoz ili je prevozi osobnom prijevoznim
sredstvima, a nije je pripremio u skladu s uvjetima za njezin prijevoz ili ako
ne udovoljava propisanim uvjetima za njezin prijevoz (članak 27.),

7. ako u prtljazi prenosi opasnu tvar ili je preda na prijevoz kao prtljagu
(članak 30. stavak 1.),

8. ako u slučaju nestanka opasne tvari prilikom prijevoza ne poduzme mjere
za njezino pronalaženje i ako o njezinu nestanku ne obavijesti najbližu
policijsku upravu, odnosno policijsku stanicu, a prema potrebi i najbliži organ
sanitarne inspekcije (članak 31.),

9. ako ispalu ili prosutu opasnu tvar prilikom prijevoza ne pokupi ili ne
odstrani, odnosno smjesti na za to određeno mjesto ili je na drugi način ne
učini bezopasnom ili o tomu ne obavijesti najbliži organi sanitarne inspekcije
ili policijsku upravu, odnosno policijsku stanicu (članak 32. stavak 1.),

10. ako kao osoba koja upravlja prijevoznim sredstvom kojim se prevoze
opasne tvari ne posjeduje ispravu o prijevozu opasne tvari, certifikat o
ispravnosti vozila, svjedodžbu u stručnoj osposobljenosti za upravljanje takvim
, vozilom ili uputu o posebnim mjerama sigurnosti (članak 35. stavak.2.),

11. ako kao osoba koja upravlja prijevoznim sredstvom kojim se prevozi
opasna tvar na ispravi o prijevozu opasne tvari svojim potpisom ne potvrdi
primitak deklarirane opasne tvari za prijevoz (članak 37.),

12. ako kao osoba koja upravlja prijevoznim sredstvom odmah ne obustavi
prijevoz opasne tvari koja je isključena iz prijevoza ili o tomu ne obavijesti
policijsku upravu, odnosno policijsku stanicu i pošiljatelja čim utvrdi ili na
drugi način sazna da prevozi takve opasne tvari (članak 38. stavak 1.),

13.ako kao osoba koja upravlja prijevoznim sredstvom ne obustavi prijevoz
opasne tvari ili o tomu ne obavijesti pošiljatelja, ako tijekom prijevoza
utvrdi da prevozi opasnu tvar što ne udovoljava uvjetima propisanim za prijevoz
ili što nije deklarirana kao opasna tvar ili je netočno deklarirana (članak 39.
stavak 1.),

14. ako eksplozivnu tvar i sredstva za njezino iniciranje prevozi u istom
prostoru prijevoznog sredstva ili ako eksplozivnu tvar prevozi u kabini vozača
ili prostoru prijevoznog sredstva u kojem se prevoze osobe (članak 47. stavak
1. i 3.),

15. ako o nestaloj količini eksplozivne tvari prilikom prijevoza ne
obavijesti najbližu policijsku upravu, odnosno stanicu (članak 48.),

16. ako o rasutoj ili nestaloj radioaktivnoj tvari tijekom prijevoza odmah
ne obavijesti najbližu policijsku upravu, odnosno stanicu, a po mogućnosti
najbliže tijelo sanitarne inspekcije (članak 66. stavak 2.),

17. ako kao vozač motornog vozila prilikom prijevoza opasne tvari primi u
vozilo osobu koja nije suvozač ili pratitelj (članak 67.),

18. ako u vozilu koje prevozi opasne tvari drži tvari koje mogu izazvati
požar ili popravlja vozilo natovareno opasnim tvarima ili puši u kabini vozila
kojim se prevoze opasne tvari klase 1. do 5.2. (članak 69.),

19. ako se kao vozač motornog vozila udalji od vozila kojim se prevoze
opasne tvari i vozilo ostavi bez nadzora suvozača ili pratitelja (članak 70.),

20. ako kao član posade motornog vozila kojem se dogodila nezgoda ili
nesreća prilikom prijevoza opasne tvari ,čije posljedice posada ne može sama
otkloniti ili zbog kojih se ne može nastaviti vožnja, odmah o tomu ne
obavijesti najbližu policijsku upravu, odnosno stanicu (članak 71. stavak 1.),

21. ako na zahtjev vozača ne obavijesti najbližu policijsku upravu, odnosno
stanicu u slučaju nezgode ili nesreće vozila kojim se prevoze opasne tvari
(članak 71. stavak 2.),

22. ako prevozi opasnu tvar vozilom koje ne udovoljava uvjetima propisanim
ovim Zakonom i ADR-om ili prevozi radioaktivnu tvar prijevoznim sredstvom iz
članka 72. stavak 2. bez odobrenja Ministarstva zdravstva (članak 72. stavak 1.
i 5.),

23. ako kao vozač upravlja motornim vozilom natovarenim opasnim tvarima koje
nije označeno znacima za označavanje vozila kojim se prevoze opasne tvari ili
na tim znacima nisu ispisani odgovarajući identifikacijski brojevi, ili ti
znaci na vozilu nisu izvedeni i postavljeni na način predviđen ADR,-om (članak
74. stavak t. i 3.),

24. ako opasnu tvar prevozi vozilom iz članka 72. stavka 3. ovoga Zakona, a
ne označi ga propisanom zastavicom istaknutom na vidljivom mjestu (članak 75.),

25. ako kao vozač motornog vozila prilikom prijevoza opasne tvari zaustavi
ili parkira motorno ili priključno vozilo na mjestu koji nije određeno i
obilježeno za tu vrstu vozila ili ne poduzme propisane mjere (članak 79. stavak
4.),

26 ako vozač obavlja prijevoz opasnih tvari kroz tunel bez pratnje, odnosno
ako vozilo iz pratnje nema propisana svjetla (članak 82. stavak 2., 3. i 4.),

27. ako vozač vozi kroz tunel brzinom većom od 40 km/sat (članak 84.),

28. ako za vrijeme utovara ili istovara opasne tvari s broda ili tankera,
ili za vrijeme čišćenja i provjetravanja broda, odnosno tankera obavlja radnju ili
rabi sredstvo koje može izazvati iskrenje, požar ili eksploziju (članak 92.
stavak 1.),

29. ako zagrijava prostor zrakoplova u kojem je smještena eksploziva ili
zapaljiva tvar (članak 105.),

30. ako stavi eksplozivnu, zapaljivu ili drugu opasnu tvar u pismovnu
pošiljku ili poštanski paket članak i10. stavak 1.).

(2) Za prekršaje iz stavka 1. ovoga članka, učinjene drugi put, vozaču će se
uz kaznu izreći i zaštitna mjera oduzimanja potvrde (certifikata) o stručnoj
osposobljenosti za upravljanje vozilom kojim se prevoze opasne tvari u trajanju
od šest mjeseci: Za prekršaje učinjene iz stavka 1. ovoga članka treći put
vozaču će se uz kaznu izreći i zaštitna mjera trajnog oduzimanja potvrde
(certifikata) ovoga stavka.

(3) Trajanje zaštitne mjere oduzimanja potvrde (certifikata) o stručnoj
osposobljenosti za upravljanje vozilom kojim se prevoze opasne tvari računa se
od dana oduzimanja na temelju pravomoćnog rješenja o izricanju te mjere.

(4) Vrijeme provedeno na izdržavanju kazne zatvora ne računa se u vrijeme
trajanja zaštitne mjere iz stavka 3. ovoga članka.

Članak 118.

Iznosi novčanih kazni iz članka 114.,115.,116. i 117. ovoga Zakona
revalorizirat će se po srednjem tečaju Narodne banke Hrvatske na dan naplate
kazne.

VII. PRIJELAZNE I ZAVRŠNE ODREDBE

Članak 119.

(1) Ministar unutarnjih poslova u suglasnosti s ministrom pomorstva,
prometa, i veza donijet će propise o načinu prijevoza opasnih tvai u cestovnom
prometu u roku od godine dana od stupanja na snagu ovoga Zakona.

(2) Ministar unutarnjih poslova u suglasnosti s ministrom kulture i
prosvjete i ministrom pomorstva, prometa i veza i ministrom zdravstva donijeti
će propise o stručnom osposobljavanju vozača motornih vozila za prijevoz
opasnih tvari i inih osoba koje sudjeluju u prijevozu opasnih tvari te o
tehničkim uvjetima kojima moraju udovoljavati pravne osobe koje stručno
osposobljavaju te osobe u roku od šest mjeseci od dana stupanja na snagu ovoga
Zakona.

(3) Ministar pomorstva, prometa i veza u suglasnosti s ministrom unutarnjih
poslova i ministrom zdravstva donijet će propise o načinu obavljanja prijevoza
opasnih tvari u pomorskoj i unutarnjoj plovidbi te o načinu obavljanja
prijevoza opasnih tvari u zračnom prometu u roku od šest mjeseci od dana
stupanja na snagu ovoga Zakona.

Članak 120.

(1) Pravne osobe koje stručno osposobljavaju vozače motornih vozila kojima
se prevoze opasne tvari i drugih osoba koje sudjeluju u prijevozu tih tvari
dužne su uskladiti organizaciju i djelatnost prema odredbama ovoga Zakona u
roku tri mjeseca od isteka roka iz članka 118. stavka 2. ovoga Zakona.

(2) Pravne osobe iz stavka 1. ovoga članka koje ne ispune propisane uvjete
za stručno-osposobljavanje vozača motornih vozila kojima se prevoze opasne
tvari i drugih osoba koje sudjeluju u prijevozu tih tvari prestaju s radom
istekom roka iz stavka 1. ovoga članka.

Članak 121.

Stupanjem na snagu ovoga Zakona prestaje vrijediti Zakon o prijevozu opasnih
tvari ("Narodne novine" br. 53/91. i 26/93.).

Članak 122.

Ovaj Zakon stupa na snagu osmog dana od dana objave u "Narodnim
novinama".

Klasa:542-01/92-01/01

Zagreb, 6. listopada 1993.

ZASTUPNIČKI DOM SABORA REPUBLIKE
HRVATSKE

Predsjednik. Zastupničkog doma Sabora

**Stjepan Mesić, v. r.**

Zakon, NN 97/1993-1889